Txina JY-916 silikonazko kautxua kable elektrikoetarako osagarrien fabrikarako eta fabrikatzaileentzat Juyou\nJY-916 silikonazko kautxua kable elektrikoetarako osagarrietarako\nJariotasun bikaina / Erresistentzia handia eta urratzeko indar handia / Isolamendu elektriko ona / Bulkanizazio abiadura azkarra beroketarekin / Injekzio bidezko moldaketa\nKable elektrikoaren uzkurdurako konektoreetarako\nKable elektrikoaren osagarria\nIndize tekniko nagusia\n% 300 Stiratzeko indarra\nIhes elektrikoen erresistentzia\nSendatzeko abiadura ： 100 ℃ × 10min vulkameter datuak: TC10 8′16 ″ 90 TC90 10′39 ″\n105 ℃ × 10min vulkameter datuak: TC10 3′20 ″ ， TC90 4′19 ″\n110 ℃ × 10min vulkameter datuak: TC10 2′39 ″ ， TC90 3′30 ″\nBezeroaren eskaeraren arabera egin daiteke\nPisatu: Pisatu A eta B osagaia nahasketa erlazioaren arabera, orA eta B injekzio ekipoen ordezko biltegiratze bateriari bananduta,\nNahasketa: Nahastuing A eta B Motionless nahastailearen nahasketa-erlazioaren arabera.\nInjektatu nahasketa (A eta B) konformazio moldera. Nahasketarako lan egiteko denbora (A eta B) giro tenperaturan (25 ℃) piztuta dago7 egun. Edo lan denbora laburtuz berotuz.\nInjekzio bidezko ekipamendua denbora luzez gelditzen bada, nahasketa orekatuaren kautxua garbitu behar da (Motionless nahastailea) edo Montionless nahastailea tenperatura baxuko ingurunean jarri (- 10 ℃) jarri eta jarri.\nSulfurazioa: Produktu hau azkar senda daiteke berotuz. ontzeko denbora 10 minutu besterik ez da 120 at-tan. Moldaketa moldea handiagoa bada, ontze denbora luzeagoa izango da horren arabera.\nArreta jartzeko gaiak\nBiltegiratzean eta prozesioan zehar, zigilatzaileak metale astunarekin kontaktua saihestu behar da nitrogeno, fosforo, sufre eta haren konposatu gisa; bestela, itsasgarria sendatzeko errendimenduan eragina izango du.\nBiltegiratu A eta B bereiz, nahastu ondoren denbora gutxian erabiliz.\n200 litrotan altzairuzko ontziarekin paketatuta, A eta B bereiz paketatzen dira. Pakete modua bezeroaren eskaeraren arabera egin daiteke.\nProduktuen ontziratzea eta biltegiratzea\nProduktu hau giro tenperaturan gorde behar da leku fresko eta lehorrean, iraupena 12 hilabetekoa da fabrikazio datatik. Mesedez, arreta jarri produktuaren ontzian. Produktuak biltegiratu eta garraiatuko dira -salga arriskutsuak\nSegurtasunari buruzko argibideak\nProduktu hau ez da toxikoa guztiz sendatu ondoren, baina sendatu aurretik begiekin harremanetan jartzea saihestu beharko zenuke; bestela, begiak ur askorekin garbitu edo ospitalera joan beharko zenuke; haurrak saihestu behar dira sendatu gabeko produktu likidoekin harremanetan jartzea.\nDatu hauek gure enpresaren ezagutzan eta esperientzian oinarritzen dira. Ingurumenaren eta baldintzen desberdintasunaren arabera, gomendagarria da bezeroak produktuaren xehetasunak ezagutu eta probatzea produktuaren eraginkortasuna eta segurtasuna ziurtatzeko, erabili aurretik. Hemen adierazten ari garen adierazle teknikoak edo iradokizunak erreferentzia gisa besterik ez direla aldarrikatzen dugu, ez dugu horren erantzukizun legalik hartzen.\nAurreko: JY-920 Aparrezko silikonazko kautxua\nHurrengoa: JY-905 Larruazalaren simulazio silikonazko kautxua\nJY-920 Aparrezko silikonazko kautxua\nJY-131M silikonazko kautxu likidoa moldeatzeko\nJY-988 silikonazko kautxu likidoa ehungintzarako\nJY-905 Larruazalaren simulazio silikonazko kautxua


Oroitza menderatzea — Euskara\n'Yoyes'. Dolores Gonzalez Katarain ETAko kide izandakoari buruzko filma egin zuen Helena Tabernak 2000an. - / EZEZAGUNA\nIkonikoa da eszena: Madrilgo Claudio Coello kalean barrena doa autoa, eta begira ditu ETAren Txikia komandoko kideak. Halako batean, Izarrak (Gian Maria Volonte) keinua egiten dio Txabiri (Eusebio Poncela), Luis Carrero Blanco almirante eta Espainiako Gobernuko presidentearen autoa leherraraz dezan. Ondoko eraikina gainditzen du autoak, barruko patioan erortzeraino. Zinearen indarra da: errealitatean oinarritutako fikzio bat izanagatik, Gillo Pontecorvoren Operacion Ogro (1979) pelikulak osatzen du atentatu horren iruditeria gizartearen begietara.\nHorregatik, gudu zelai bat izan dira eta oraindik ere badira ikus-entzunezkoak eta, orokorrean, baita adierazpen kulturalak ere; horietan eta horien bidez kontatzen dira historia jakin batean kokatutako istorioak. Eta, ildo horretan, ETAk bere jardun armatuaren amaiera iragarri eta hamar urtera, desagertu eta bi urtera, ugaritu egin dira euskal gatazkan kokatutako zine ekoizpenak; fikziozkoak nahiz dokumentalak, plataforma handiek bultzatutakoak nahiz aurrekontu txikiagokoak. HBOk, Movistarrek eta Amazonek ekoitzitako Patria, La linea invisible eta El desafio: ETA-k (2020) adierazten dute euskal gatazka kontatzeko saio bat, baina garai berean loratu dira Caminho Longe, Non dago Mikel? (2020), Echeverriatik Etxeberriara (2014) edo Pays Basque et Liberte (2019).\nZergatik orain? Carlos Mugiro Elias Kereketa Zine Eskolako zuzendariaren ustez, nazioarteko beste gatazka batzuetan, joera da belaunaldi berriek ulertu eta kontatu nahi izatea gertuko iraganean gertatutakoa: «Denbora igarotzen doa; gatazka puri-purian zegoen garaietan umeak ziren zinemagileak zuzendari lanetan hasten dira, eta, aldi berean, protagonistak zahartzen edo desagertzen doaz». Gauza bera gertatu da beste gatazka politiko batzuetan, Argentinan edo Hego Afrikan, kasurako: «Memoria ostearen gatazka dago: belaunaldi berriek, seme-alabek eta bilobek, oinordetzan jasotzen duten memoriari aurre egin behar diote. Hemen, denok mintzo gara kontakizunaz, baina belaunaldi bakoitzak aurre egin behar dio bere iragana ulertzeari; kasu batzuetan, familia barneko iraganari».\n«Mugimendu bikoitza» sumatzen du Mugirok: «Batetik, aurreko belaunaldia ulertzeari egin behar diote aurre eta, aldi berean, gatazka kolektibo bati». Puntu horretan dago euskal gizartea, haren iritziz: «Hori gertatzen hasten ari da hemen». Jarri ditu adibide batzuk: Aitziber Olaskoagaren Jo ta ke (2020), Ana Schulzen Mudar la piel (2018): «Bere aita ezagutu nahi du, baina, aldi berean, ikuspuntu askoz emozionalago batetik berreraikitzen ari da, ikuspuntu kritikoago batetik». Edo Arantza Santesteban zinemagilearen 918 gau (2021): «Istorio pertsonal bat eta, aldi berean, belaunaldien arteko berrikusketa bat».\nMemoria eta kontakizuna\nHoriek, ordea, dokumentalak dira, eta Santestebanek joera diferenteak sumatzen ditu gatazkari lotuta egiten ari diren ekoizpenetan: «Bat oso nabarmena da: nik kontatuko dut zer pasatu zen. Obra bat aurkezten duzunean komunikazio kanpaina handien bidez... Badago itun bat audientziarekin, agerikoa ez dena, zeinaren arabera audientzia ikustera doan pentsatuz hori dela gertatu zena». Ahalmen ekonomiko eta komunikatibo handirik ez dutenen filmen kasuan, bestelakoa da abiapuntua, haren iritziz: «Horiek ezartzen duten paktu hori ez da berdina; ez dute ahalmenik, eta agian borondaterik ere ez, horrelako paktu bat egiteko. Botere logika baten arabera ematen da».\nZentzu horretan, memoria eta kontakizuna bereizten ditu Santestebanek: «Kontakizuna egitea hegemonia diskurtsibo bat sortzea da. Adibidez: ez dut uste Non dago Mikel?-en asmoa denik narrazio bat ezartzea; bere horretan, pelikularen helburua da gertatu zena argitzea, osatzea kontatu ezin izan dena, tortura mahai gaineratzea... Subalternoa izan den memoria —tortura— mahai gaineratzeko aukera dago». Aldiz, Patria-k ez du abiapuntu hori, bere ustez: «Patria-k ez du zertan konpentsatu memoria subalterno bat; bere memoria kanonikoa izan da hemen. Hor dago ezberdintasuna. Patria-ren inguruan operazio oso bat dago, ziur aski ez datorrena memoria subalterno batetik eta orain nahi duena hori narrazio bihurtu, egonkortu kontakizun bakar bezala. Badaude beste narratiba batzuk, beste asmo batzuekin».\nAntzeko diagnostikoa egiten du Iratxe Fresneda zinemagile eta Euskal Herriko Unibertsitateko irakasleak ere: plataforma eta ekoizpen handiek sortutako lanak eta nagusiki dokumentalgintza independentetik eginikoak; eta, sailkapen horretan, nabarmena da botere desoreka, haren ustez, egun euskal gatazkari buruzko produktuak eskaintzen dituzten plataforma handiek «kontakizun hegemonikoaren menperakuntza mantendu» nahi dutelako: «Narrazio hegemonikoa da kontsentsua bilatzea gai baten inguruan, eta hori egiatzat antzematea. Ikuspegi bakarretik ari dira gatazka kontatzen».\nIkus-entzunezkoen kontsumo ohiturak ere aldatu dituzte plataforma digitalek, eta, Fresnedaren ustez, horietan euskal gatazkaz erakusten dena «merkatuaren eskakizunetara» dago bideratuta: «Askotan, merkatuaren eskakizunak estereotipoetan, sinplifikazioetan, dualismoetan oinarritzen dira: onak eta txarrak». Begi kolpe batean ulertzeko: Western generoa. «AEBetako narrazio fundazionalen adibidea daukagu hor. Nola sortu AEBetako nazioaren identitatearen barruan egon daitezkeen ezaugarriak. Euskal Herrian gertatutako gatazkaren inguruko errelato fundazionala balira bezala ari dira funtzionatzen merkatuak bideratutako lanok». Ekarpen «pobrea» iruditzen zaio, baina «pop kultura» antzematen du joera horretan: «Errepikatzen dira pertsonaiak, gertaerak... Errepikapenean eroso sentitzen da publikoa, eta errelato hegemonikoaren inguruko kontsentsuan murgiltzen du ikuslea eta gizartea».\nKontakizun handien eta narratiba pertsonalagoen arteko bereizketa hori nabari du Mugirok ere: «Alderatu daitezkeen beste lurralde batzuetan zine dokumentalak izan duen garapenari erreparatuta, dena azaldu nahi duten kontakizunak ikusten dira, ikuspegi nahiko itxia transmititu nahi dutenak. Baina memoriaren oinordekoak iristen direnean, seme-alabek eta bilobek beharra dute esplikatzeko. Hori oso interesgarria da; beste leku batzuetan ikusi dugu eta hemen ikusten hasten ari gara». Narratiba horietan badira ezberdintasunak: «Jasotzen ditugun kontakizunak itxuraz osoak dira, absolutuak. Belaunaldi berrietakoak, ordea, emozionalagoak dira, gerturatze partzialagoak dituztenak baina zerikusi handiagoa dutenak bizipen pertsonalarekin».\nKontakizun osoa egiteko asmoa duen adibide bat: La Pelota Vasca (2003); zazpi orduko dokumentala. Kritika gogorrak jaso zituen, eta hainbat elkartek eskatu zuten Donostiako Zinemaldiko egitarautik erretiratzeko. «Ariketa zintzo bat» izan zen, Santestebanen iritziz. Bestelakoa da joera orain, Mugiroren arabera: «Ez dugu historia handi bat, kontakizunen kontakizun bat baizik, sarri lotura pertsonal bat dutenak. Traidores (2020), Asier eta biok (2013)... Bakarrak ezin du dena azaldu».\nFenomeno berri bat?\nAzken hilabeteetako produkzioek badute berritasunik, baina euskal gatazka islatu izan da hamarkadetan fikzioan nahiz dokumentalean, eta, beraz, ez zaio arrotza zineari. Bilakaera hori errepasatu du Santestebanek. Izan ere, 1980ko hamarkadan, Jaurlaritzak diru-laguntzak eman zituen Euskal Herriko zinema bultzatzeko: «Horietatik abiatuta, autore asko —Koldo Izagirre, Imanol Uribe, Ana Diez, Mirentxu Loiarte— hasi ziren gatazkaren testuinguruan gertatzen ziren filmak egiten; orduko gizartea erakusten zutenak. Gizarte gatazkatsu bat zen, euskal gatazkak erabat zeharkatuta eta askotan drogaren arazoak zeharkatuta». Lan «baliagarriak» dira, «euskal gatazka modu konplexuago batean erakusten dutenak».\nMirentxu Loiarte, Ana Diez, Arantxa Lazkano, Mirentxu Purroi... Euskal gatazkarekiko ikuspegia zalantzan jartzen dutenak emakumezkoak direla nabarmendu du Fresnedak: «Loiarteren kasuan, aipagarria da gudariaren iruditeria nola iraultzen duen: gudari jausia erakusten du, biluzik agertzen da; bere ipurdia, gizon batena, lehen planoan ikusten dugu. Transgresio handia dago hor. Ez da gizon indartsua edo boteretsua; desjabetua da. Maskulinitateaz eta botereaz desjabetuta irudikatzen du Loiartek». Ander eta Yul (1989), Denboraren gibelean (1993), Urte ilunak (1993)... «Bestelako hausnarketak egiten ziren, aberasgarriagoak eta pluralagoak».\nDiru laguntza horiek, ordea, 1990eko hamarkadan kendu zituzten, eta Espainiako Estatuan hasi ziren euskal gatazka erabiltzen zine beltza edo poliziakoa egiteko: «Hor indartu zen etakidearen estereotipoa: beti da norbait arazo psikologikoak edo afektiboak dituena, kriteriorik gabea, odoltsua». Emakumeetan ere garatu ziren estereotipo batzuk 1990eko hamarkadako pelikuletan, Santestebanen hitzetan: «Eskrupulorik gabekoak dira, guardia zibilekin txortan egiten dutenak... Euskal Herrian 1980ko hamarkadan garatzen ari zen zinema ez segitzeak eta Espainiatik fikzioa egiten hasteak kalte handia egin zion euskal gatazkak zinean izan zuen bilakaerari». Salbuespena Yoyes (2000) da, haren iritziz: «Helena Tabernaren pelikulan erakusten da emakume bat bere jakinduria guztiarekin; berrezartzen da emakume militante baten irudia, bere konplexutasun guztiarekin».\nKonplexutasun horren eraikuntzan, Fresnedak denboran aurrerago topatzen du salbuespena; 2014an, Asier eta biok-en. «Badirudi sinplifikaziora jotzen dela orain. Alde horretatik, oso kontakizun ausarta Asier eta biok izan zen. Eta, aurretik, Mikelen Heriotza-n, kontraesan nabariak agertzen dira, eta kritika gogorra egiten zaio ezker abertzalean egon zitekeen homofobiari».\nKontraesanak, begiradak. Zinea nondik eta zertarako egiten den. Santesteban: «Artean edo ekoizpen kulturaletan beti daude produktu autorreafirmanteak, identitate kultural bat berresteko; eta horiek balio dute gizarte bat eraikitzeko, beren funtzioa dute. Baina artearen indarra bada kontrakoa ere; ez dugu ikasten ez baditugu krisiak, apurketa momentuak. Epika berriak asmatu bainoago, beharra dugu zinemaren bidez gure konfort eremutik irteteko, ikusi ez diren gauzak ikusi ahal izateko».


"Ez daukagu ahazteko guretzat zarena, Aitor" - Aretxabaleta - Goiena.eus\n"Ez daukagu ahazteko guretzat zarena, Aitor"\nLarraitz Zeberio Lekuona 2019-03-16 16:36\nEuskal Herrian asko dira Aitor Sarasuaren inguruko bizipenak dituzten lagunak. Makina bat esparrutan ibili zen aretxabaletarra eta gehienek izan dute ordezkaritza gaurko lehenengo ekitaldian. Aretxabaletako mojen komentuko aretoan egin dute, eta bete egin da Euskal Herriko txoko desberdinetatik etorritako lagunekin.\nSenitartekoendako eta lagunendako antolatutako ekitaldia izan da. "Xumea bezain hurbilekoa", adierazi dute askok, eta natural kontatu dituzte Aitorrekiko bizipenak.\nIñaki Muruak eman dio hasiera ekitaldiari. Bertso bat bota du eta erreferentzia egin dio bizinahiaren indarrari. "Zu Sarasua, zu zara sua", kantatu du.\nXabier Euzkitzek hartu du lekukoa, eta mugaren bueltan Aitor Sarasuarekin bizi izandako hiru bat pasadizo kontatu ditu. Esan du mugan izandako arazoak kontuan hartuta ez zela harritu Sarasuak Itsasura hartutako bidearekin. Hitz jokoa eginez amaitu du esanez maitasun, goxotasun eta gizatasun mugarik gabekoa zela Aitor.\nOndoren, Aitorrek bertsogintzan egindako lehenengo urratsak gertutik ezagututako Patxik eta Juanitok hartu dute hitza. Esan dute oso txikitatik izan zuela bertsotarako dohain ikaragarria. Bideo baten bitartez berretsi egin dute hori bertso eskolan lagun izandakoek, besteak beste Saioa Arandok eta Ainhoa Agirreazaldegik. "Ez daukagu ahazteko guretzat zarena", utzi dute grabatuta.\nEuskal udalekuekin ere harreman oso estua izan zuen Aitor Sarasuak, eta horren adierazgarri Aitor Zubizarreta izan da ekitaldian. Argazkiak eta kameraz grabatutako irudiak erakutsi ditu. "Hirugarren txandaren ardura izan zuen urteetan, eta kultura elkarteko lehen idazkaria izan zen", esan ditu besteak beste.\nAretxabaletako pilota inguruko bizipenak ere izan dira ekitaldian. Horrekin batera, eskolako lagunenak, bizilagunak izan diren Loramendi auzoko 5. atariko Txintxurreta sendiarenak, irakaskuntza munduko lankideena, Iparraldeko bertso eskolako lagunenak zein ingeniaritza ikasketetako ikaskideenak.\nKuadrillako lagunek opariak egin dizkiete senitartekoei eta Aretxagazetako zein Arrasate telebistako pasarteak ere izan dira ekitaldian; izan ere, makina bat proiektutan hartu zuen parte Aitor Sarasuak. Haren prestutasuna eta eskuzabaltasuna izan dituzte guztiek ahotan.\nEkitaldiari amaiera emateko Sarasua familia osoa igo da agertokira. Arratsalderako, berriz, Hegotik Iparrerantz ikuskizuna dago iragarrita Ibarra kiroldegian, 18:00etan.\nZuzen-zuzenean emango du GOIENAk hemen.\nAitor Sarasua gogoan eguerdiko ekitaldia, mojen komentuan\nLarraitz Zeberio Lekuona 2019 mar 16 Aretxabaleta\nSenitartekoak eta lagunak elkartu dira gaur Aitor Sarasua gogoan egindako lehenengo ekitaldian. Bete egin dute Aretxabaletako mojen komentuko aretoa.


Curso 2017/18 - Grupo de Investigación Seminario de Ilusionistas Sociales - Grupo de Investigación Seminario de Ilusionistas Sociales - UPV/EHU\nIKASTAROA: Hizkuntzen irakaskuntza testuinguru kulturanitzetan\nIturria: Pure Diversity, Mirta Toledo (1993) - Wikimedia\nIkastaro hau Eusko Jaurlaritzako Hezkuntza Sailaren PREST GARA 2017/18 Programaren barruan emango dugu. Hezkuntza arautuko irakasleek parte har dezakete eta irakasle.net webgunearen bidez soilik eman daiteke izena.\nIkastaroaren helburuak finkatzeko, prest_gara deialdiko helburu nagusiak berrikusi dira, proposamen lerrokatua eta berritzailea egiteko:\nTrebatzea hizkuntzetan espezialista diren irakasleak baliabide eta lan egiteko modu berrietan, ahozkotasunaren dimentsio anitzak nabarmenduta.\nIrakasleekin partekatzea ikas-irakas prozesuen inguruan egin diren azken ikerketen ondorioak eta horiek ikasgelako lanean nola eragiten duten, modu praktikoan.\nIrakasleak hizkuntza eta kultura aniztasuna asertibitatez, egokitasunez eta aberastasunez kudeatzen trebatzea, gizarte-testuinguru gero eta anitzagoetan eta konplexuagoetan planteatzen diren etengabeko erronkei modu etikoan erantzuteko.\nIrakasleak desazkundea, ekitatea, justizia soziala eta elkartasuna bizitzeko gaitasunetan prestatzea.\nHizkuntzen arteko bizikidetza ziurtatzea.\nIkasgelako kideen arteko bizikidetza sustatzea, dibertsitatea aberasgarri gisa ulertuta (eta ez oztopo edo arazo gisa).\nUnibertsitateak eta gainontzeko eragileak (hezitzaileak, irakasleak, gizarte langileak, familiak, auzokideak...) elkarlanean prestakuntza ekintzak sustatzea.\nHizkuntzaren didaktikaren oinarriak: ikuspegi normatiboa, komunikatiboa, partehartzailea.\nIdentitatea vs. identifikazioak. Disentsuan aurkitzeko moduak. Hizkuntzaren jabe-gabetzea.\nAhozkotasunean oinarritutako komunikazioaren garrantzia. Ahozko komunikazioak eta idatzizko komunikazioak.\nAhozko historiak eta istorioak ikasgelako / ikastetxeko hizkuntza eta kultura baliabide gisa. Pentsatze, sentitze eta egiteen transferentziak.\n3. Metodologia eta ebaluazioa\nBi saio egingo dira aurrez aurre (8 ordu), ikastaroa aurkezteko eta funts teoriko-praktikoak aurkezteko; gainerako orduak on-line izango dira eta bertan materialak, adibideak, bideoak, eztabaida-guneak, etab. eskainiko dira. Azken 3 orduak amaierako txostena osatzera eskainiko dio partaide bakoitzak, bere kabuz.\nIkuspegi dialektikoan oinarrituko gara ikastaroan zehar, eta hortaz, elkartzen garenokin eta garenongandik lan egingo dugu. Esperientzia pertsonala eta norberaren ikastetxeko egoera zehatza (edo aurretik ezagututakoak) izango dira abiapuntu, ikastaroko partaideen artean eztabaidatu, hausnartu eta aukera berrietara zabaltzeko. Ikastaroa praktikoa da eguneroko bizitzako egoerei lotuta dagoelako, baina aldi berean, egunerokotasuna kritikoki aztertuko da ikuspegi teorikoen laguntzaz.\nIkuspegi dialektikoan oinarritzeak esan nahi du ez dagoela ondo/gaizkirik, baizik eta egiten dugunaren justifikazioa landuko dugula, espiralean, gure praktiketan oinarrituz aurrera egiteko moduak, aldatu beharreko kontuak atzemanez eta egiten denari zentzu berriak emanez. Ez dugu uste klaseak egun batetik bestera eraldatu daitezkeenik, eta ez dugu uste testuingurutik kanpo dagoen inork esan dezakeenik zer egin behar den, ez baitako metodologia perfekturik. Baina funtsezko deritzogu orain egiten diren jarduera eta jarduera-mota batzuk baztertu eta ikuspegi berriak iristea ikasgelara, bai hizkuntz gaitasunaren onerako eta bai, batez ere, ikasgelako bizikidetza hobetzeko.\nIkastaroan zehar, sentitu, pentsatu eta ekitea elkarlotzeko enfokeari helduko zaio. Horregatik uste dugu ikastaroak hainbat dinamika abiatu behar dituela espazio indibidualak, taldekakoak eta kolektiboak izateko eztabaidatzeko eta elkarrekin eraikitzeko, ez soilik dinamizatzaileok proposatzen duguna, partaideek eskaintzen dituzten jakintzak aintzat hartuta ere lan egingo dugu, pentsatze, sentitze eta ekiteak tranferitzeko eta nork bere testuinguruak aberastuak izateko eraikitako jakintza guztiekin.\nLan egiteko modua hauxe izango da:\nAsteko lehen egunean, tutoreok aste horretan erabiltzeko materialak eskainiko ditugu (bideoak, idatzizko testuak edota audioak, hirurak konbinatuz ahal den guztietan) eta material horietatik abiatuko da aste horretako debatea.\nPartaideen zeregin nagusia material horiek arakatu eta asteroko foroan parte hartzea izango da, gutxienez bi ekarpen eginez: nork bere bizipenak, hausnarketak, ideiak partekatzeko mezu bat, eta gainerako partaideek idatzitakoa kontuan hartzen duen mezu bat, hartara ikuspegi berriak elkarrekin eraikitzeko, partaide guztion esperientziak aberasgarri izan daitezen.\nAstero, tutoreon orientazioak eta erantzunak aztertuko dituzte, partaideen ekarpenen balorazio kritikoak izango baitira, edo esperientzia gehigarriak, ideia osagarriak...\nIkastaroaren azken 3 orduak nork bere memoria idazteko erabiliko dira. Memoria horretan, ikastaroan zehar interesgarrienak iruditu zaizkion ideiak modu kritikoan bilduz eta norbere praktikarekin erlazionatuz. Tutoreok txosten pertsonalizatua idatziko dute, partaide bakoitzaren memorian eta ikastaroan zehar izandako ekarpenetan oinarrituta, ebaluazio gisa.\nAhal den neurrian, ikastaroko partaideek praktikan jarriko dute euren ikasleekin ikastaroan landutakoa, baina garrantzitsua da zentzuz egitea; alegia, zenbaitetan hobe da hurrengo ikasturtera itxarotea berrikuntzak aplikatzeko, ikasgelako lana eraldatu behar bada, bestela ikasleen eragozpenak edo erresistentziak topatzeko arriskuan egongo dira eta ondorioz, eraldaketak egitera desmotibatuko. Horregatik, tentuz jokatuko da eta ikuspegi orokorra eraldatzeari lehentasuna emango zaio, praktika puntualak klaseatzearen aurrean.\nIkastaro osoan zehar, laguntzarako bideak zabalduko dira, bai foroan, bai posta elektronikoz, bai skype bidez eta bai telefonoz (ahoz eta watxapez), ikastaroko zalantzak argitzeko eta orientazio pertsonalak emanez.\nIkastaroak sorraraz dezakeen praktikaren inguruko gogoeta eta hobekuntza balioesteko, ebaluazio adierazleak proposatuko dira eta horien arabera, bai materialak, bai jarduerak bai prozesu osoa balioetsiko dira.\nBi zeregin mota egin behar dira ikastaroko partaidetza eta aprobetxamendua ebaluatzeko:\nAsteroko lana: astez aste, gutxienez bi mezu esanguratsu idaztea aste horri dagokion foroan, eskainiko diren materialak eta norberaren esperientziak eta kezkak abiapuntu harturik.\nAmaierako lana: memoria bat idatziko du partaide bakoitzak, bere ingurune soziolinguistikoa eta ikasgelako errealitatea kontuan hartuz, norberaren ikastetxean ikastaroan ikasitakoa nola baliatuko lukeen argituko duen txostena. Praktikara eraman diren elementuak ere jasoko dira txosten horretan.\nLanak hiru zati izatea proposatuko dugu:\nIKASTAROAN JASOTAKO HAINBAT IDEIA ESANGURATSU, partaideei esanguratsu egin zaizkienak: ideia teorikoak, praktikoak, hausnarketak, esperientziak... bai gugandik, materialetatik eta bai taldekideengandik hartutakoak. Horretarako, ikastaroan zehar hainbat bilduma prestatuko ditugu, astez asteko ideia nagusiak bilduz edota landutako gaiak antolatuz eta material osagarriak iradokiz.\nNORBERAREN IRAKATS-JARDUNEAN ALDATU/HOBETU NAHI LITUZKEEN ALDERDIAK: atal hau norberaren irakats-praktikaren deskribapen batekin batera joan behar da, aldaketak edo hobekuntzak zertan dautzan hobeto uler ditzagun.\nPARTAIDEAK ZEHAZKI ZER ALDATUKO DUEN BERE IRAKATS-PRAKTIKAN eta azken zalantzak/galderak: aurtengo ikasturtean edo datorren ikasturtean, zer da ikastarotik hartutako ideietan oinarriturik egingo dituzun aldaketak? Eta zer da aldatu nahi zenukeena baina oraindik ez duzuna argi zer egin edo nola? Atal hau osatzeko, ikastaroan zehar landutako kontzeptuen artetik norberarentzat garrantzitsuenak zertxobait sakondu behar ditu partaideak, bere egoerara egokitzeko eta aurkeztutako aldaketek funts teoriko-praktikoa hobeto uler dadin.\n4. Lekua eta datak\nIkastaroa online izango da, ilusionismosocial.org webgunean. 2018ko otsailaren 1ean hasiko da eta martxoaren 2an amaituko dugu. Lagungarri gisa, otsailaren 1 eta 2an bi saio egingo ditugu aurrez aurre, 17:30etatik 20:30etara, Hezkuntza, Filosofia eta Antropologia Fakultatean (Donostia, Oñati plaza 3, z.g., 20018).\n5. Astez asteko gaiak\n*Oharra: ondorengo kronograma orientaziozkoa baino ez da. Gerta liteke aldaketaren bat egotea ikastaroan zehar, partaideen behar eta kezkei egokiago erantzuteko.\nKultura eta kulturak: Zer da, baina, kultura? Zergatik nahasten ditugu kultura, folklorea eta hizkuntza? Zer esan nahi du ikasgelan "kulturak" lantzea? Kultura desberdinen arteko harreman-erak.\nHizkuntzaren didaktikaren oinarriak: Zein eredutan oinarritzen duzu zure lana?\nIkuspegi normatiboa, komunikatiboa, partehartzailea. Zergatik utzi behar diogu ikuspegi estrukturalistatik lan egiteari? Paradigma aldaketarako argumentuak. Hizkuntza "didaktizatze-aren" arriskuak eta galerak. Nola egin dezaket lan ikasleekin eta ikasleengandik? (eta ez "ikasle-entzat" edo "ikasleengatik"). Nola ulertzen da ebaluazioa ikuspegi dialektikoan?\nAhozkotasunean oinarritutako komunikazioa lantzearen garrantzia: Orokorrean eskolan hizkuntza idatzizkotasunetik lantzen da, bai lehen hizkuntzak eta bai bigarrenak eta zer esanik ez atzerriko hizkuntzak. Pentsa daiteke hizkuntza bat ikasteko idatzizkotasunak laguntzen duela, idatziz ikasten dena gero ahoz esatea errazagoa delako. Baina ez da gauza bera ahozkoa eta ahozkotasuna.\nTestuinguru eleanitzetan lanean: Zer aldatu beharko genuke gure irakas-jardueretatik?\nAzpigaiak: Kultura aniztasuna ikasleekin eta ikasleengandik lan egiten denean: testuinguru eleanitzetan lan egiteko modu irekiak. Identitatea vs. identifikazioak. Egiturak malgutzeko erak. Ahozko historiak. Jabe-gabetzea.


Gabonak berriro argituko ditu Donostiak - Fomento de San Sebastián S.A.\nBestalde, Gabonetako azoka abenduaren 11n irekiko dute, Frantzia Pasealekuan 28 etxola eta Santa Katalina Plazan beste 7 etxola jarrita. Aurten, gainera, Gabonetako azoka online bat egingo da www.donostiakogabonetakoazoka.eus webgunearen bidez. Abenduaren 18an aktibatuko da, eta herritarrek opari-, dekorazio- eta gastronomia-produktuak erosi ahal izango dituzte, % 30eko deskontuarekin eta etxez etxeko doako banaketarekin.\nMarisol Garmendia Ekonomia Bultzatzeko zinegotziak adierazi duenez, "Urte berezi honetan, argi bereziarekin distiratuko du Donostiak. Azken urteetako ahaleginetako bat argi-efektuak berritzea izan da, eta aurten, pandemiaren ondorioak jasan dituztenei eta pairatzen dituztenei keinu solidario bat egitearen alde egin dugu, 7 metroko altuera eta 800 kiloko pisua duen eskultura baten bidez, besarkada solidario bat transmitituko diguna ".\ngabonetakoazoka2020 contenido2Donostiak gabonetako argiztapena izango du berriz ere, hiri osoan zehar banatua, Alderdi Ederren kokatutako bola argitsu bat, Chillidaren Haizearen Orraziaren eta Basterretxearen Bakearen Uholdearen motiboak dituzten argi-arkuak, Kontxako baranda, Urumea ibaiaren gaineko kuboak (aurten hainbat kolore izango dituzte) eta zubietako arkuak barne. Maria Cristina hotelaren fatxada ere ehunka bonbillaren bidez argiztatuko da.\nAurten indartu den guneetako bat Alde Zaharra da; pandemiaren ondorioz, "Merkataritza- eta ostalaritza-hutsunea" pairatzen ari da bereziki, eta bisitarien kopurua nabarmen murriztu da. Hala, Donostia Shopssekin lankidetzan, Kale Nagusiko 28 saltoki girlandak apaindu dituzte fatxadetan, eta sei metroko garaiera duen argi-bola bat, argiak dituzten bi zuhaitzen ondoan, Konstituzio Plazan jarriko dituzte, nahiz eta inaugurazioa abenduko zubiaren ondoren izango den.\nInternet bidez jarraitu ahal izango da, 18: 00etan hasiko den zuzeneko emanaldi baten bidez, Donostiako Udaleko Youtubeko eta Donostiako Sustapeneko kanaletan. Atzerako kontaketa egin ondoren, hiriko hainbat puntuko argiak ikusi ahal izango dira. Zuzeneko emanaldia www.donostiagabonetakoazoka.eus webgunean ere jarraitu ahal izango da.\nGabonetako merkatuari dagokionez, Garmendiak nabarmendu du "modernizazioaren aldeko apustua" egin duela, "Merkatuaren bertsio digital honen bidez, erosketak egin eta deskontu desberdinak lortzeko". Bestalde, merkatu tradizionalak, Frantzia Pasealekuan eta Santa Katalina plazan garatzen denak, osasun-segurtasuneko neurri egokiak izango ditu, kutsadurarik gabeko espazio bat eskaintzeko, neurri pertsonal logikoetatik harago ". Gabonetako Azokak abenduaren 11n irekiko ditu ateak, Frantzia pasealekuko 28 etxolarekin eta Santa Katalina plazako 7 etxolarekin. Aurtengo irekiera neurri sanitarioek eta mugikortasun murrizketek baldintzatu dute. Hala, Gabonetako Merkatuaren zirkuituan babes-neurriak ezartzen dituen segurtasun-protokolo bat prestatu da, koronabirusarekiko esposizio-arriskuak ahalik eta gehien murrizteko eta, horrela, pertsonen segurtasuna eta osasuna bermatzeko.\nKontaketa-sentsoreak jarriko dira Frantzia Pasealekuko Gabonetako merkaturako sarbideetan. Sentsore horiei esker, denbora errealean jakin ahal izango da espazioko publikoaren maila, eta, hala badagokio, sarbidea mugatu ahal izango da segurtasun- neurriak bermatzeko. Okupazio-maila adieraziko duten monitoreak/pantailak jartzea. Pantaila horiek Frantzia Pasealekuan eta hiriko erdiguneko beste leku batzuetan jarriko dira, edukiera osoa izanez gero, hiriko espazioen arteko pertsona-fluxuak saihesteko. Sarrera- eta irteera-zirkuitu bat ezarriko da, pertsonen fluxuan ordena eta segurtasuna bermatzeko. Merkatuaren funtzionamendu egokia bermatzeko neurri horiei buruzko informazioa emango da audio seinale eta mezuen bidez.\nGABONETAKO AZOKA ONLINE Gabonetako merkatuan aurten izango den berrikuntza nagusia da erakusketariek merkatu birtual bat izango dutela beren produktuak Internet bidez saltzeko, eta plataforma hori ere tokiko saltokien eskura egongo dela, etxolarik ez badute ere. Gabonetako opari-, elikadura-edo dekorazio-saltokiek online merkatu horretan parte hartu nahi izanez gero, oraindik doan egin dezakete eskaera Gabonetako Azokaren webgunean (www.donostiagabonetakoazoka.eus).\nWww.donostiagabonetakoazoka.eus webgunearen bidez erosketa bat egiten duten pertsonek % 30eko deskontua jaso ahal izango dute, gutxienez 20 euroko gastutik aurrera, eta gehienez 30 euroko hobaria izango dute. Gainera, doako etxez etxeko garraioa izango dute.\nGabonetako argiztapenak eta Gabonetako merkatuak honako babesle hauek dituzte:\nBasquetour, Campezo, Eroski, SuperAmara ETA Garbera


4G zerbitzuak telebistaren seinalean eragindako arazoak konpontzeko doako zerbitzu teknikoa hilaren 16ra arte eska daiteke\nBerriak 4G zerbitzuak telebistaren seinalean eragindako arazoak konpontzeko doako zerbitzu teknikoa hilaren 16ra arte eska daiteke\n2017/05/08, Astelehena - 09:26\n4G zerbitzua ezartzeak gailu mugikorren konexioen abiadura azkartu eta estaldura hobetzea ekarri du. Alabaina, teknologia berriaren ezarpenak eragin zitzakeen arazoak Lurreko Telebista Digitalaren (LTD) seinalean eta ondorioz, telebista gaizki ikusi. Horrela bada, LLEGA800k jakinarazi nahi du arazoak konpontzeko doako zerbitzu teknikoa eskatzeko epea amaitzear dela eta eskaera egiteko azken eguna maiatzaren 16a dela.\nHorretarako, LLEGA800 erakundearekin jarri behar da harremanetan, duen doako telefonora deituz: 900 831 992ra. Bertan seinalearekin egon daitezken gora beheren inguruko informazio guztia jaso daiteke. LLEGA800ekin harremanetan jartzeko bigarren telefono bat ere badute: 900 833 999.


«Everesteko igoera hartu zen gure herri eta nortasunaren sinbolo bezala» - Urumea - Kronika.eus\nKronika - Erredakzioa 2010-05-15 02:00\n30 urte pasa dira jadanik, atzera begiratuta, nola ikusten duzu Everesteko igoera?\nUrruti, momentu hartan ilusioa egin zidan, baina gaur egunean ez dago nire gogoan.\nEuskal Herrian izugarriak izan ziren itzuleran egin zizkizueten harrera eta omenaldiak.\nEgia esan, arrakasta izugarria izan zuen Euskal Herrian. Nik beti alde egin nien protokolo haundiei; beti izan naiz herrikoiagoa. Garai hartan, Everesteko igoera hartu zen gure herriaren sinbolo bezala. Gure nortasunaren sinbolo bezala: gure etorkizunaren jabe gu geu izateko, inoren interferentziarik gabe.\nZer iruditzen zaizu 30 urteren ondoren jendeak oraindik\ngogoratzea zuk lortutako Everesteko balentria hura?\nBeno, gutxiago gelditzen ari gara. 30 urte joan dira, eta ez dira alferrik joan. Batzuk hil dira eta beste batzuek badituzte arazo haundiagoak, Everest gogoan izatea baino.\nEkainaren 13an iritsi zineten Euskal Herrira, 1980an.\nSan Joanak aurreratzea\nDena izan zen oso emozionantea. Jende ona, oso ona ezagutu nuen egun horietan. Poza sentitzen zen kalean. Ulertzen dut jendearen poza eta ilusioa; neretzat gehiegizkoa ere bai, agian. Baina egia da, izugarria izan zela.\nIkurrina igo zenuen gailurrera,\neta Gora Euskadi Askatuta\noihukatu. Zeresan haundia\neman zuten hitz haiek.\nBai, egun haietan Gerra zikina zen nagusi gure herrian. Apirilean, urte hartan bertan, Zapa hil zuten; oso ezaguna zena, Hernanin. Irailean beste hiru hil zituzten herri inguruan. Egoera sekula ez da izan ona Euskal Herriarentzat, baina urte haietan, gauzak bereziki ziren zailak. Europan gaizki ikusi zituzten hilketa haiek, eta sofistikatzen joan dira demokrazi berri honekin.\nBaina azken bolada honetan, hasi naiz ikusten argi pixka bat tunelaren bestaldean; euskaldun guztiok arrimatzen bagara, zerbait lortuko dugu.\nBeti izango da nire oihua: Gora Euskadi Askatuta.\nErakusketa bat antolatzen ari dira, hitzaldiak, `Agur Everest´ filma berriz jarriko dute umeentzat eta helduentzat... Espero zenituen\nhorrelako omenaldiak 30 urte pasa eta gero?\nEgia esan, ez. Orain dela 5 urte paripe bat egin zuten Gasteizen, 25 urte bete ziren omenaldirako, eta neretzako penagarria izan zen. Nere espedizioko lagunak ondo sentitzen ziren giro horretan: presidentea, diputadoak eta horrelako jendilajea. Nik esan nuen azkenekoa zela, ni ez nindutela harrapatuko berriro horrelako batean. Espero dut Hernanin gauzak txukun egingo direla, eta denok ondo bukatuko dugula.\nEspedizio guztitik, zuk eta Pasang Temba sherpak bakarrik lortu zenuten gailurrera iristea...\nElurra latz botatzen zuen arratsaldero, eta haize zakarra zebilen goian, egun haietan. Saio batzuek egin zituzten tontorrera, talde bat baino gehiagok, eta gertu ibili ziren.\nLorente beste bi sherpekin saiatu zen tontorrera igotzen, gurekin, baina 8.150 metrora Lorentek ez zuen bere burua ondo aurkitzen, eta behera egin zuten, Hego Lepora. Gure zain han egon ziren, eta oso eskertzekoa izan zen nola lagundu ziguten Hego Lepoko kanpamentu hartan.\nPasang Temba sherparekin\nerlazioa mantendu al duzu?\nEz dut ikusi azkeneko 5 urte hauetan. Erlazio oso ona genuen. Pena pixka bat ematen dit ikusteak nola dena galdu duen edanarengatik: familia, lan onak espedizioetan, eta abar.\nNola bizi izan zuten zure ingurukoek espedizioa?\nIzan ere orduko teknologiak ez ziren gaur egunekoak, eta ez dut uste Himalayatik Edurne Pasabanek bezala irratitik hitz egin ahal izango zenutenik...\nOrduan ez zegoen mediorik zuzenean hitz egiteko, eta dena kartaz egiten genuen. Beheko kanpamenduan zegoen mail runner delakoa. Korrika joaten zen Luklara, eta handik abioez Katmandura. Gure trekkingeko konpainiak bidaltzen zituen korreoak gure etxeetara. Orduan, horiek izaten ziren 24 eguneko notizi frexkoak. Gauza garrantzizkoa bazen, telefonoz egiten zen Katmanduko trekking kopainiaren bidez.\nNire gurasoentzat, Martinek mendi aldera egiten zuen beste ateraldi bat izango zen Everestekoa; gero konturatuko ziren komunikabideen bitartez, zerbait haundia egiten ari ginela.\nNire anaia Jon, igoerako egun horietan, Everesteko beheko kanpamendura joan zen, eta egun horiek bizitzeko aukera izan zuen. Jonek eman zion beheko kanpamenduari toke pertsonala. Artista denez, marrazkiekin gure denda ingurua dekoratu zuen. Oso polita eta emozionantea izan zen bion arteko besarkada, beheko kanpora jaitsi nintzenekoa. Ospatu genuen, bikain- Eta zer esanik ez, gero Hernanikoa nolakoa izan zen. Ez dut behin ere ahaztuko, eta beti nere bihotzean izango dira egun horiek.\nZergatik joan zineten Collado Sur delako bidetik? Nolakoa zen bide hori?\nPermiso hori lortu genuen errusiarrek eman zigutelako; bestela beranduago egin beharko genuen espedizioa. Errusiarrek beranduago egin nahi zuten espedizioa, eta guk lehenago; beraz, trukatu egin genituen permisoak. Collado Sur bidetik igo ginen, egia esan, errazena hortik zelako.\nEstatu espainiarreko medioak\nlorpena ´espainolizatzen` saiatu ziren, ezta?\nBai, saiatu ziren espedizio hau espainolizatzen, baina ni ez naiz Juanito eta ezta Pasaban ere. Harri kozkor gogor batekin topo egin zuten.\nNolakoa da 8.700 m-ra lo egitea?\nEz dakit. Lo ez nuen egin, gau guztia dardarrez pasa nuen. Nik usten dut igoera eta jaitsiera horretan galduko nituela 12 bat kilo; gehiago ez baziren!\nNoizbait pentsatu al zenuen\nbuelta ematea, tontorrera igo gabe?\nEz neregatik. Baina zalantza haundiak izan nituen Pasang Tenbarekin. Ez zen izan neretzako laguntza ederra igoeran; gehiago esango nuke, lastre bat izan zela. Sherpa onak bagenituen gure espedizioan, baina ni, gelditu nintzen, hor esaten den bezela, buscalios batekin.\nSherpekin zer nolako erlazioa zenuten?\nSherpekin erlazio oso ona genuen. Tontorretik beheko kanpamendura jeitsi nintzenean, hartu ninduten sherpek beraiekin eta Namtseraino eraman ninduten, txiringitoz txiringito, chang-a edanaz, mozkortu arte (chang-a, nepaleko zerbeza da, arta-txikiarekin egiten dena, mijoarekin).\nZuen aurretik igo ziren polakoen errosarioa non dago? Eta zuk utzitako ikurrina hura?\nErrosarioa nere amarekin dago eta gurutzea eta termometroa Lorentek dauzka. Ikurrinak Polonian egon behar du, museo batean edo mendiko soziedade batean.\nBeste 8.000korik igo duzu?\nIgo naiz Kanchenjunga eta Cho Oyu-ra. Eta saiatu naiz, K2, Lhotse, Shar eta Makalura igotzen.\nAzken asteetan Pasaban eta Miss Oh-ren dueloa dago guztien ahotan.Gaur egunean nola ikusten duzu alpinismoa? Asko aldatu al da 8.000koen mundua?\nOrain zirko bat bihurtu dira horrelako 8.000koak. Neretzako ez dute garrantziarik horrelako igoerek. Prentsak orrialdeak bete behar ditu, sentsazionalismoarekin, eta ahal bada, txaskarrilloekin. Egia esanda, ez diet kaso haundirik egiten horrelako berriei. Jendeak joan nahi badu 8000koetara, bide normalak egitera, joan daitezela; eta dirua sortzen badute horretako, oso ondo. Nik esango nuke, hauek direla: ordaindutako oporrak.\nBadira espedizioak, mendi txikietara joaten direnak, baina garrantzi haundiagoa dutenak, alpinistikoki.\nNik gauza bat esango dizut: Bereziartua, Pou eta beste horrenbeste gazte, maila onean dabiltzanak, ezagunagoak dira munduan Pasaban eta Juanito baino.\nGaur egunean eskalatzen\nGaur egunean jarraitzen dut eskalatzen eta inoiz baino indartsuago. Oso pozik nabil. Orain, 60 urte ditut, eta oraindik kriston gosea daukat alpinismoa eta eskalada egiteko, mundu zabal honetan. Horrela nere burua gazte mantentzen dut, eta ilusio haundiarekin.\nZer moduz bizi zara AEB-tan? Askotan etortzen al zara Hernanira?\nMontanan bizi naiz. El oso Yogi bizi den lekuan. Gure etxetik ordu bat dago Yellowstone Parke Nazionalera. Oso menditsua eta paketsua da. Urtero joaten naiz Hernanira.\nBERROGEITA BOST MINUTU, MUNDUAREN GAILURREAN\n«Oso emozionantea». Horrela definitu zuen Martin Zabaletak 1980ko abentura hori. Espedizioa haundia izan zen oso, munduko punturik altuena konkistatzeko.\nMartin Zabaletaren ustez Hego Lepotik, beraiek aukeratutako bidetik, Everestek ez du gehiegizko zailtasunik. Eguraldiak ez zien asko lagundu, eta elurra gogotik bota zuen egun horretan, eta horrek igoera oso nekagarri bihurtu zuen. Zabaletaren ustez, Pasang Temba berarekin zihoan sherpak, «ez zuen igotzeko gogo haundiegirik» eta asko kostatu zitzaion konbentzitzea, Hego Tontorrera mugiarazteko. Bide horretan aurkitu zuten Hillaryren paso ezaguna, Everesteko gailurrera iritsi zen lehenengo pertsonaren omenez, Edmund Hillary eskalatzaile neozelandarraren omenez, bataiatutakoa. Zabaletarentzat igoeraren tarte politena izan zen hori, eta hortik igarota iritsi ziren hego tontorrera. Baina sherpak hortik aurrera ez zuen jarraitu nahi izan, eta Martini ederki kostatu zitzaion berriro ere bere aurrera egitea. Eskalatzaile hernaniarraren ustez «ertz honek Pasang Temba pixka bat bildurtu egin zuen».\nnere barruak buelta\nAzkenean aurrera egitea lortu zuten, eta hor aurkitu zuten, ertzaren magalean, eskalatzaile txinatarrek bertan utzitako tripode famatua, tontorretik hurbil zeudela adierazten zuena. «Tripodea ikusita, nere barruak buelta eman zidan! Tontorrerako azken metroak laino tartean egin genituen eta nahiz eta urrutiago zegoela iruditu, laister ginen tontorrean. Pozez elkar besarkatzen pasa genituen lehenengo uneak, eta behekoei radioz deika, esanez, nola egin genuen tontorra. Denbora mantso joaten da han, lasaitasun sentsazioa, askatasuna, pakea... Mundu honetatik kanpora egongo bazina bezala da, baina berriro errealitatera bueltatu behar duzu, eta jaitsierako bidea hartu» dio Zabaletak. Munduaren gailurrean 45 minutu igaro zituzten, 12 orduko igoera egin ondoren.\nJaitsiera oso konplikatua\nJaitsiera oso konplikatua izan zen. Lehenengo, Pasang nahastu egin zen, eta iparraldera joan zen, oxigeno faltaren ondorioz. Botilak bertan uztea erabaki zuten, eta jaitsierari ekin zioten. Hillary pasoa igaro zuten berriz ere, oraingoan alderantzizko norabidean, eta bapatean sokak tiradizo bat eman zion Martini. Eta garrasiak entzun zituen...\nPasangek irrist egin zuen, eta hortxe zegoen, zintzilika, ertzeko txapelaren azpian. «Gauzak ez nituen ikusten oso ondo. Eskerrak oraindik indar pixka bat banuela! Eskuz atera nuen handik». Sustoaren ondorioz Pasang ez zegoen jaisteko kondizioetan, eta nahiz eta ahalegina egin, bertan pasa behar izan zuten gaua, gutxi gora behera 8.800 metrora.\n«Gaua oso gogorra izan zen, urik ez, oxigenorik ez, zakurik ez, kanpaina dendarik ez, eta janaririk ere ez. Eta noski, kriston hotza! –30ºC gutxi gora behera. Esaten den bezala, a pelo, puro vivac» Martin Zabaletaren esanetan. Azkenean Lorentek bi sherpa bidali zituen hurrengo goizean eta Martin Zabaletak eta Pasang Tembak abenturari amaiera zoriontsua ematea lortu zuten.


(Lizarra, 1831-1899). Julián María Romano Ugarte Lizarran jaio zen, Espoz y Mina kalean, 1831eko uztailaren 18an. Zazpi anaia-arreben artean hirugarrena zen. Aita, Roque Romano, lanbidez moztailea, Ziraukikoa zuen, eta ama, Arakilgo Hiriberrikoa.\nJulianek, familiaren barruko beste hainbat lanbide bezala, ile-moztea berehala ikasi zuen. Gaitari gisako alderdia idatzizko dokumentuei esker ezagutu eta ikasi arren, bere bizitzan zehar, zintzo ordaindu zion udalari ile-moztaile aritzeagatiko zerga, zedula pertsonaletan eta urteko katastroan dokumentatutako agerpenen %85ean horrela dokumentatzen delarik. Julián Romanok haurtzaroan, bere aitak bezalaxe ile-mozteko lanbidea ikasteaz gain, Lizarran musikaren garapena biziko zuen.\nZer musika mota entzun zuen Julián Romanok haurtzaroan? Izan ere, 1840tik aurrera, musikaria haurra zen urteetan, gaitak nolabaiteko tradizioa izan zuen Lizarran, batik bat herriko jaietan edota urte bakan batzuetan San Ferminetako jaiak ospatzean.\nJai hauek ospatzeko, modu bakan baina jarraituan, gaitak agertu ziren.\nOspetsu samarrak izan ziren Lizarrara joandako gaitariak, gaitarako tradizio sendoa erakutsiz inguruko herrietan zehar jotzen ibili zirenak, bai bertako dantza zaharrengatik eta baita Iruñeko San Ferminak bezalako garaiko jai handietara bertaratzeagatik ere. Julián Romanok, hortaz, ezin hobeto ezagutu zituen gaitak.\nBere bizitzari estu-estu lotutako gaitaren soinaz gain, Juliánek Lizarran izan ziren beste musika joerak ere ezagutu zituen. Hala nola, turuta txikitatik ezagutu zuen. (Turutak XVI. mendetik existitu ziren Lizarran). Puyko Ama Birjinaren eta Andrés Donearen jai eta elizkizunetan ezinbestekoa bezain beharrezkoa den organoa ez ezik, talde-musika ere ezagutu zuen, kasu honetan, Lizarran 1843. urtean lehen aldiz agertu zen filarmonikoa izeneko elkarte baten eskutik, hau ere, Euskal Herrian zehar tradizio musikal ezaguna zeukaten herrietan sortzen ari ziren izaera bereko elkarteak bezalatsu gauzatu zelarik.\nBeraz, Julián Romanok musika-ikasbide bikoitza izango zuen bere bizi-ibilbidean zehar, orkestra eta gaitarena. Txikitan entzun zuen gaita oso oinarrizkoa zen, mende hasierakoa, erregimen zaharrean ainguratua, eta berrikuntzarik edo berritzeko kezkarik gabea.\nHortaz, haurtzaroa ile-moztearen eta abereen artean eman bazuen ere, bi musika mota entzun eta gozatzeko epea ere izan zen hau, bata oinarrizkoa eta musika-tenperamentu eta distira eskasekoa zen gaitarena, bestea aukera gehiago eta jotzeko gaitasun handiagoa ahalbidetzen zuen tokiko musika-talde baten eskutik.\nUdaletxean, Julián Romanori buruz dokumentatzen den lehen datua, 1852koa da eta bere aitak, Roque Romanok, semeak soldadutza egiteagatik jaso zuen ordainketari buruzkoa da.\nBi urte beranduago, 1854ko azaroaren 9an, San Migel elizan ezkondu zen 17 urte eta erdiko neskatxa batekin. Emaztegaia, Micaela Dorotea Vidaurre, egoera ekonomiko lasai samarra zuen erdi mailako klaseko igeltsero baten alaba zen.\n25 urterekin, 1856an, lehen aldiz agertu zen gaita jotzen eta kontratuaren izendun. Hauxe da datua:\n"Julián Romano eta lagunari, biak gaitariak, Udal Txit Gorenari burututako zerbitzuagatik, delako Erakundeari Herriko jaietan, hila honetako egun hauetan, bi, hiru eta lauan, eliz eta udal zereginetan laguntzeagatik, 320 erreal kuarto."\nDokumentuan ageri den laguna Ciriaco Ciaurriz da, Julián baino bederatzi urte zaharragoa hau (1822), abarketa egilea ogibidez, gaitarien ogibidean abarketa eta zapatagintzarako tradizioa bere eskutik sustatu zelarik. Ez zen Julián Romanoren kasua izan, baina bai XX. mendeko hainbat gaitarirena (Elizaga anaiak, Montero anaiak, Pérez de Lazárraga anaiak) eta XIX. mendeko gaitari gehienena.\nHurrengo urtean, 1857an, Juliánek, 27 urterekin eta Udalarentzako musika-lanetan kontratatu berria zela, lehen semea izan zuen, Martín. Urte hartan, musikariaren oztoporik handiena familia izango zen bere aitaginarreba, Micaelaren aita, urte berean hil baitzen. Honen ondorioz Micaelaren neba-arreba txikien tutoretza ez ezik, aitaginarrebak utzitako zor guztiak ere bere gain hartu behar izan zituen.\n26 urteko ezkonberri batentzat egoera zaila badirudi ere, familia eratu berria izanik ez baitzuen egoera ekonomikoa oso itxaropentsua, Julián Romanok ez zuen amore eman txikitatik egokitu bide zitzaion eginkizun artistikoaren eratzean.\nKoinatu gazteago horien artean, hamabi urteko Nemesio Vidaurre aukeratuko zuen musika-kide moduan, ondorengoa izango zen bere semeak, Demetrio Romanok, proiektuaren agintea hartu arte. Hau dela eta, ohiko gaitari-bikotearekin batera umeak ere agertzeko ohiturari hasiera emanez, Juliánek Lizarran koinatu gaztea ikastun hartu zuen, danborrari moduan umezaroan, eta gaitari gisa gaztaroan. Hau beraz, Juliánen lehen ikasle aitortua izango zen.\n1857. urteak gaitaren ibilbide ezin azkarragoa markatu zuen Julián Romanoren eskutik. Bere joaldi kopuruaren eta kalitatearen areagotzea izan zen. Jaiegunetan ez ezik, Lizarran ospatzen zen edozein ospakizunetan ere jotzen baitzuen, bai erregearen seme baten bataioagatik, bai santu baten kanonizazioagatik, edo baita agerpen jainkotiarren urteurrena ospatzeagatik ere, gaita erreferentzia-puntua zen.\nDatu interesgarria eta konparagarria da garaiko gaitarien soldata, 1858an, Iruñean jotzen zuten gainerako gaitariek 8 erreal kuarto irabazten zuten bitartean, altxor publikoak Julián Romanori 53 erreal kuartoko lansaria ematen baitzion eguneko.\nJulián Romanoren bizitzarekin jarraituz, 1858an, Santiago plazara bizitzera joan zen, izan ere, etxe-aldaketa maiz gertatzen zen etxebizitza erosteko behar besteko dirurik ia inork ez zuen garai hartan. Etxe-aldaketa bere aitaginarrebaren heriotzarekin batera, eta honen ondorioz, Micaela bere emaztearen neba-arreba gazteagoen tutoretza eta ardura bere gain hartu behar izan zituenean gertatu zen.\n1858an ere, dokumentu hau salbuespena izanik, Lizarrako Udal Agiritegian xehetasun osoz ematen da herriko jaietan ospatutako jarduera-pilo baten berri. Dokumentu honek, beraz, agerian uzten du zergatik, ogibidez moztailea baina musikazalea zen mutiko honen agerpenarekin, gaitak eskuratu zuen bat-batean horrenbesteko garrantzia eta paper nabarmen hura Egako hirian.\nMendeak aurrera egin ahala, jarduera-pilo hura, Lizarrako udalak antolatutako jaiegun guztietan modu sistematikoan burutuko zen. Gainera, joaldiak, gaitariaren gura profesional eta pertsonalaren eraginez, ugariagoak eta leku gehiagotan burutu ziren.\n1858 eta 1864 urteen bitartean, jaietan gaita jotzeagatiko ordainsaria bikoiztu zen, 1858an 320 erreal kuarto irabazteagatik, 1864an 640 erreal kuarto irabaztera pasatuz. Epe hartan, gaitariek bezalako zereginak betetzen zituen Ventura Ibarluceak zuzendutako orkestrak 1000 erreal kuarto irabazten zituen. Orkestra bateko musikari kopurua gaitari-bikotearekin konparatuz, agerikoa da musikariaren etorreraren eskutik gaitak lortutako adeitasuna eta beharra.\nGarai honetan, Julián Romanori esker Lizarrako jaietan geroztik egingo ziren ekitaldiak ezarri eta finkatu ziren; gaita txertatu zuen oroitzapenezko bestelako jaietan, ospakizun politikoetan, gizarte edo dibulgaziozkoetan; honela gaitarien ospea modu etengabe eta izugarrian goratuz.\nEra berean, gaitaren agerpena, ohikoa zen ekitaldi publikoez gain, gizarte-eremu pribatuetan ere nabarmentzen hasi zen.\nBigarren aroan jarduera maila berbera mantenduko zen, dianen zeregin berria ahazteke eta udal ekitaldiei begira hasierako garaia baino lasaiagoa izanik. Izan ere, etapa honetan aipagarria da gura profesionalak edo diru arrazoiak zirela medio, musika-bikotekidea hautatu zuela (bikotekide berria artean bere etxean bizi zen Nemesio Vidaurre bere koinatua, izango zen).\nHala ere, 1864tik 1876rako gerra aurreko denboraldi honetan, aurreko aroan ez bezala, ez dago langile fina zen gaitariaren bizi-ibilbideari buruzko informaziorik luzatzen duen dokumenturik. Arte kontuetan aro lasaia bazen ere, maila pertsonalean epe gatazkatsua suertatu zitzaion musikariari, bere emaztea, 1867an biriketako tisiak jota hil baitzen.\nBere emaztea zendu eta urte bat beranduago, berriro Asteria kalera bizitzera mugitu zen, bertan hilabete batzuetan zehar kafetegi bat zuzenduz eta honela ezustean ogibidez aldatuz. Lizarran kontu politikoak berotzen hasi ziren garaian, Juliánek, alarguna, 12, 5 eta 2 urteko hiru seme-alabarekin (Romualda, Demetrio eta Francisca) eta 24 urteko koinatu batekin, soldadutzatik libre, ile-moztearekin jarraitu zuen artilea eta musikazaletasunarekin konbinatuz.\nHau ez da eragozpena Rosa Elizaga izeneko emakume alargun bat gorteiatu eta gero, 1870eko apirilaren 26an elkarrekin ezkontzeko. Modu honetan, emazte berriak, bi urte lehenago zendu zen ehule lizarratar batekin izandako alaba, Gabriela, ekarri zuen gaitariaren familiara.\nJulián Romano Ugarte, ahozko tradizioak pertsonaia karlistatzat badu ere, Lizarrako Udalak (herriak legez hautatua ala ez) eskatzen zion edozein ekitalditan parte hartu zuen, hau da, modu profesionalean joz eta inongo banderari muzin egin gabe.\nKarlismoaren hiriburutzat zuten hiriko musikari ofiziala izanik ez litzateke desegokia izango honela pentsatzea. Hala ere, ez dago garaiko ideia karlisten edo jardun politikoen alde kokatzen duen inongo datu ofizialik. Idatzizko dokumentuetan bai agertzen da, ordea, bere koinatua eta begikoa zen Nemesio Vidaurreren jardute karlista, gerra bukatutakoan soldadu liberalek preso hartu zutenean karlista gisako jakinarazpenaren berri eman baitzuten.\nLizarrako jai-giroa gerra bukatu ondoren, hots, 1876. urtetik aurrera, berpizten hasi zen, urte hau bere ospearen hatsarrea izanik.\nJulián Romanok, gaita jatorrizko hiritik atera eta Iruñea bezalako hiriak eta lekuak bisitatu zituen, bertan %250 kobratuz, Iruñeko, Gasteizko, Tuterako, Bilboko, Zumarragako, Eibarko eta biztanle gutxiagoko beste herri batzuetako gaitariek baino askoz gehiago (datu hau esaguratsua da oso). Musika-tresnaren eta musikari lizarratarraren berpiztea izan zen momentu hartan, 1876an, Julián Romanori estu-estu lotuta agertuko ziren bere koinatua, taldekide ezin hobea, eta semea, Demetrio, bere aitaren irakaspenei esker danborraren teknikan jada ondo jantzita zegoen hamabi urteko mutikoa.\n1878. urtea Julián Romanoren urterik gorena izango zen. Alfonso XII.aren eta María de las Mercedes Infantaren arteko ezkontza ospatu zenean, herriak, oroitzapenak bultzatuta, bere taldeko musikariekin batera, ezkontza ospatzen zen eliz ateetaraino eramatea erabaki zuelako.\nGarai hartako Nafarroako Gobernuak, eguneko jai giroa aberastu eta goratzeko asmotan giza opari moduko ordezkaritza bidali zuen Madrilera. Izan ere, 1878tik aurrera, bai jaioterrian, bai gaitarako tradizioa zuten beste herrietan, Julián Romanok ez zion musika-jarduerari utzi.\nOspea lortzeko garaia izango zen hau. Julián Romano, eta Demetrio bere semea, bereziki, izango ziren gaitaren kalitatea eta itzala barreiatuko zutenak. Momentu honetatik aurrera, Lizarrako Udalak Nafarroako hamaika tokitatik eta herrialde mugakideetatik hiriko gaitariak bertaratzeko eskaera ugari jasoko zituen. Beraz, mihi bikoitzeko musika-tresnaren kalitatea gaur egun ere bermatzen duen "Lizarrako gaitariak" izendapena sortu zen.\nSona handiko musikari honen azken garaian gaita ez diren beste musika-tresna batzuk agertzen dira. Solfeo eta gaita irakasle ez ezik, biolin, piano eta gitarra jotzaile ere aritu zen, hau dena, Lizarrako lehen Musika Bandaren zuzendaria ere izan zela ahaztu gabe. Hala ere, kargua bertan behera utzi beharko zuen zuzendaritza "Musika Eskola Nazionalak igorritako behar bezalako egiaztagiria" bazuen norbaiten esku utziz. Bitxia bada ere, Julián Romanori, "oinarrizko ikasketako musikaria" egoera baino ez zitzaion aitortuko.\nAgerian dago, Udal Musikaren Zuzendaria izateko behin-behineko kargua lortu zuen garai honetan, Julián Romano, hiriari, bere esanetan "kalitate oneko" gaita eskaintzeko, gaitarien irakaskuntzaz arduratu zela. Hortaz, bere bizitzako sei urte horietan, 1893tik 1899ra arte, musika-jarduerak berebiziko papera izango zuen (bera, bandaren zuzendari bakarrik aritzen bazen ere), hirian existitzen ziren talde instrumental guztiak sustatuz eta mantenduz.\nJulián Romanoren osasuna ahultzen hasi zen. Hilko zuen bronkitis kronikoak kontuan hartzeko lehen abisua eman zion 1889an, honela bada, gaixo larri zegoela testamentua eginez.\nGaitari lanari utzi eta kaleko eta areto-betebeharrak seniderik egokiena eta hurbilena zen Demetrio bere semearen ardurapean utzi zituen. Bere semeari Rosa Elizagaren ilobak, Anselmo Elizagak, lagunduko zion ia mende bukaera arte, hau bere bizitzan zehar gaitaren teknikan ikastun izan zituen gazteetako hirugarrena izanik. Gazte hauek guztiek, Demetrio Romano eta Anselmo Elizagarekin batera, XX. mendean, Nafarroa osoan eta herrialdeko beste probintzietan, Lizarrako gaitaren erabateko nagusitasuna ezarriko zuten.\nJulián Romano, bronkitis kronikoak jota zenduko zen 68 urterekin, Santiago plazako 18 zenbakiko etxean. Bere testamentuak agerian uzten ditu gizon aparta honek burututako musika-jarduera eta lanak, gero Demetrio bere semea, ondare horren jarraitzaile leiala izango zelarik.\nMusika-prestakuntza, lanak eta errepertorioa\nBi gaita eta danborrerako lanak\nBi gaitaz jotzeko lanak: ganbara-sonatak\nGaita eta bandarako lanak


Sandra Ann Lauer - Wikipedia, entziklopedia askea.\nSaarbrücken, 1962ko maiatzaren 18a (60 urte)\nMichael Cretu (en) (1988 - 2007)\nSandra Ann Lauer (Saarbrücken, 1962ko maiatzaren 18a), Sandra artista izenaz ezaguna, pop abeslari alemaniarra da. 1980. hamarkadan eta 1990.hamarkadaren hasieran 20.top-ean egon zen 18 abesti ezberdinekin. Lan horrek Michael Cretu kidearekin batera egin zituen, geroago bere senarra izango zen. Oso denbora gutxian egon zen gailurrean, baina Madonnak baino disko gehiago saldu zituen Europako hainbat herrialdetan.\n1978 eta 1984.urteetan emakumeek sortutako Arabesque musika talde baten abeslaria zen, Errusian eta Japonian arrakastatsuak zirenak. Ondoren, bakarlaria izanik, bere lehenengo arrakasta internazionala (I´ll Never Be)Maria Magdalena abestiarekin lortu zuen 1985ean. Jarraian In the Heat of the Night abestiarekin ere izugarrizko arrakasta izan zuen urte berean.\n1990. eta 2011. urteen artean bere ahotsa jarri zuen arrakasta handiko albumetan. Aldi batzuetan, 10.top-a lortu zuen Estatu Batuetan eta Britainia Handian.\nMultimedia: Sandra (female vocalist)\nBNF: 139247411 (data)\nOrriaren azken aldaketa: 22 martxoa 2019, 17:44.


Googleren Doodle guztiak • ZUZEU\nEgunero, Google bilatzailearen hasierako orriak irudi –estatiko, mugikor edota interaktibo—desberdin bat eskaintzen digu bere logoa oinarri hartuta. “Doodleak” dira. Baina irudi eder horiek guztiak ez dira ausaz aukeratzen, guztiek ospatzen dute zer edo zer. Batzuk berehala identifikatzen ditugu, mundu mailako ospakizun bereziak direlako; baina beste asko, zeharo ezezagunak zaizkigu.\nDoodle bilduma guzti-guztia sarean dago http://www.google.com/doodles/ helbidean, garai bateko kromo edo pegatina album baten gisara. 1000 baino gehiago daude! Argitaratze data, herria eta doodleak ospatzen duen irudiaren azalpenarekin batera ageri dira. Orduak eman ditzakezu bilduma ederra errepasatzen, edota doodle interaktibo entretenigarriekin behin eta berriz jolas egiten.\nLehen doodlea 1998koa da, Googleren sortzaileak logoaren itxurarekin jolas egiten hasi zirenean, jaialdi baterako konfirmazio gutunean. Gero, pixkanaka, ekitaldi berezietarako doodleak prestatzen hasi ziren, noizbehinka. Biana haien arrakasta ikusirik, maizago agertzen hasi ziren, mugarik gabeko sormen erakustaldi bikainean.\nDoodleak Googleko taldeak osatzen eta aukeratzen ditu, baina erabiltzaileen proposamenak ere onartzen dituzte (proposals@google.com). 2010ean Donostiako danborrada protagonista bihurtu zen eta mundu osoko ordenagailuetan ikusi ahal izan zen irudia. Aurten Bilboko Udalak Marijaia proposatu du, baina azkenean, ez dute aintzat haratu eskaria.


Baieztatutako 39 koronabirus kasu daude gure eskualdean, atzo baino 10 gehiago (datuak herriz herri) - etakitto.eus\nBaieztatutako 39 koronabirus kasu daude gure eskualdean, atzo baino 10 gehiago (datuak herriz herri)\nAzken 24 orduetan beste 10 kasu baieztatu dituzte gure eskualdean, Beraz, guztira 39 kasu daude konfirmatuta Debabarrena osatzen duten 8 herrietan . Gaixo bat gehiago dago Eibarren, eta beste bat gehiago Mutrikun. Lau gehiago daude Elgoibarren eta baita Deban ere. Eibarren daude gaixo gehien, hemezortzi.\nUdalerrika hauek dira Debarrenean koronabirusak jota dauden herritarrak, azken datuen arabera (atzo baino 10 gehiago)\nBestalde, Osasun Sailak argitaratu dituen azken datuen arabera, 20 gaixo daude Eibar Ospitalean (atzo baino 2 gehiago) ingresatuta . Mendaroko ospitalean, berriz, atzotik ez da aldaketarik gertatu, 9 pertsona dira ospitaleratuta daudenak.\n1.005 pertsona daude ospitaleratuta EAEn (atzo baino 193 lagun gehiago), horietako 89 ZIUn.\nOrain arte (atzo gaueko datuak dira) Euskal Autonomi Erkidegoan 7.047 laguni egin zaio koronabirusaren froga. Horietatik 2.421 pertsonek positibo eman dute, eta 4.626ren kasuan emaitza negatiboa izan da.\n« Nortzuk dira argazki honetan azaltzen direnak? Kontsumobidek arretarako bigarren telefono-linea bat zabaldu du »


Ainhoa eta Oihana Neguko Espainiako Txapelketara | Izarraitz Igeri Elkartea\n← Neguko ligako hirugarren jardunaldia Eibarren\nGabon Kopa izango da zapatuan Eibarren →\nAinhoa eta Oihana Neguko Espainiako Txapelketara\nLarunbata, 2014 abendua 6 atalean izarraitzie -k publikatua\nDatorren aste bukaeran, abenduaren 12tik abenduaren 14era bitartean, Espainiako Absolutuen Neguko Txapelketa ospatuko da Sabadellen. Espainiako 638 igerilarik hartuko dute parte eta, bertan izango dira gure taldeko Ainhoa eta Oihana Goenaga ahizpek Omar Urbieta entrenatzailearen gidaritzapean.\nAinhoak 50 metro bizkar, 100 metro bizkar eta 200 metro bizkar probetan hartuko du parte. Oihanak, berriz, 50 metro libre, 100 metro libre eta 400 metro libre probetan ariko da.\nGoenaga ahizpek denboraldiko lehen zita garrantzitsua dute Sabadelleko Can Llong igerilekuan. Txapelketa goiztiar horrek, martxa hartzen hasteko eta denboraldian zehar hobetu dezaketena begiratzeko aukera emango die.\nTxapelketa jarraitzeko klikatu HEMEN .


Urville (Calvados) - Wikipedia, entziklopedia askea.\nNicole GOUBERT (2014-2020)\n49° 01′ 32″ N, 0° 17′ 50″ W / 49.0256°N,0.2972°W / 49.0256; -0.2972Koordenatuak: 49° 01′ 32″ N, 0° 17′ 50″ W / 49.0256°N,0.2972°W / 49.0256; -0.2972\nUrville (Calvados) (Frantzia)\nUrville (Calvados) (Calvados)\nBarbery, Bretteville-le-Rabet, Cauvicourt, Gouvix, Grainville-Langannerie eta Saint-Germain-le-Vasson\nUrville Frantziako udalerria da, Calvados departamenduan dagoena, Normandia Beherea eskualdean. 2013an 604 biztanle zituen.\n2007an Urville udalerrian erroldatutako biztanleak 457 ziren. Familiak 184 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 80 seme-alabarik gabeko familiak ziren, 60 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 194 etxebizitza zeuden, 181 familiaren etxebizitza nagusia ziren, 1 bigarren erresidentzia bat zen eta 12 hutsik zeuden. 188 etxeak ziren eta 6 apartamentuak ziren. 181 etxebizitza nagusietatik 148 bere jabearen bizilekua ziren, 30 alokairuan okupaturik zeuden eta 3 doan lagata zeuden; 1ek gela bat zuen, 5 etxek bi zituzten, 21 etxek hiru zituzten, 50 etxek lau zituzten eta 104 etxek bost zituzten. 128 etxek euren parking plaza propioa zuten azpian. 69 etxetan ibilgailu bat zegoen eta 89 etxetan bat baino gehiago zituzten.\n2007an lan egiteko adina zuten pertsonak 308 ziren, horien artean 216 aktiboak ziren eta 92 inaktiboak ziren. 216 pertsona aktiboetatik 197 lanean zeuden (104 gizon eta 93 emakume) eta 19 langabezian zeuden (8 gizon eta 11 emakume). 92 pertsona inaktiboetatik 36 erretiraturik zeuden, 27 ikasten zeuden eta 29 "bestelako inaktibo" gisa sailkaturik zeuden.\n2009an Urville udalerrian 180 unitate fiskal zeuden, 456 pertsonek osaturik. Pertsona bakoitzeko diru-sarrera fiskalaren mediana urteko 18.789 euro zen.\n2007an zeuden 20 komertzioetatik, 3 erauzte enpresak ziren, 9 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 2 margolariak ziren, 1 zurgina, 4 iturginak eta 1 jatetxe.\n2000. urtean Urville udalerrian 3 nekazaritza-ustiategi zeuden, 117 hektarea erabiltzen.\nGouvix (1,2 km)\nGrainville-Langannerie (2,3 km)\nSaint-Germain-le-Vasson (2,8 km)\nBretteville-le-Rabet (2,8 km)\nBretteville-sur-Laize (3,1 km)\nCintheaux (3,4 km)\nCauvicourt (3,4 km)\nMultimedia: Urville (Calvados)\nBNF: 152481278 (data)\nOrriaren azken aldaketa: 25 abendua 2019, 22:52.


51. kontzejutik by Oiartzungo Udala - Issuu\nEndika Loiolaren disko aurkezpena\nXanistebanetako kartel lehiaketa\nIkastaroa: Smartphoneak eta tabletak\nIT txartelaren azterketa\nEskola Kirolako jardunaldia\nEuskal Herriko Pala Txapelketa\nUrmendi Haur Eskolan matrikulazio bukaera Gure zirkua Kabareta Elkartasun Eguna: azoka, lasterketa, bazkaria eta kontzertuak\nDantza-gidari tailerra (Patxi Perez) Gure zirkua\nUrmendi Haur Eskolan\nPlazan, Madalensoron, Kataxulon\n10301 Elkartasun Keinu\nGirizia Mendi Taldea\nGirizia Pilota Elkartea\nIKT ikerketaren aurkezpena\nManuel Lekuona bibliotekan\nXanistebanetako jai batzordea\nUdala eta Jai Batzordea\nEkopatruila: ingurumen lantaldearen sorrera bilera\n“Bizi baratzea” (Jakoba Errekondo)\nAdimen emozionalari buruzko tailerra (Aingeru Oiartzabal)\nKillirikupe Emakume Elkartea\nUdaberriko kontzertua (Galesko eta Ipar EHko abesbatzak)\nLartaun abesbatzaren eta organo kontzertua\nSan Esteban elizan\nLartaun abesbatza eta Oiartzungo Organozaleak\nIkastaroa: Google argazkiak\nIpuin kontaketa (4 urtez goiti)\nIkastaroa: Argazkiak eta smartphoneak\nIkastaroa: Ofimatika tresnak\nPasta tailerra (Zituene)\nMendi irteera: Aralar\nElizaldeko ikasleen antzerki emanaldia\nElizaldeko Guraso Elkartea\nElizalde abesbatzaren emanaldia\nArraguako festak Autodefentsa tailerra (Maitena Monroy)\nElizaldeko Eskola Kirolaren festa Elizalde Eguna\nHaurtzaro Mendi Taldea\nDokumentala: “En femme”\nIrakurketa Taldea: “Lorea Gernika, andrazko bat” (Koldo Izagirre)\nSendabelerrei buruzko aurkezpena (Nekane Martiarena)\nOiartzungo kirol eta kultur eragileak\n1947an jaiotakoen bazkaria\nGipuzkoako Kenpo Kai Txapelketa\nEskola Pilotako festa\n1947an jaiotako oiartzuarrak\nMaria Garaiar plazan\nHELTAko dantza taldeak\nHaurtzaroko ikasleen antzerki emanaldia\nGazte Izanaken egoitzan\nIkastaroa: Google maps\ndeialdiak Zuen deialdiak zabaltzeko, bidali proposamenak hilaren 20a baino lehen, komunikazio@oiartzun.org helbidera.\nErrenta aitorpena, oiartzuarrek euskaraz egiteko deia Iaz oiartzuarren %36,68k egin zuen euskaraz\nErrenta aitorpena euskaraz egiteko deia egin du Udalak aurten ere. 2004tik asko igo da errenta aitorpena euskaraz egiten duten oiartzuarren kopurua (%6tik %36,38ra). Hala ere, azken urteetan kopurua hortxe dago, igo ezinik. Lehenengoz errenta aitorpena egin behar duten gazteei euskara hautatzeko deia egiten zaie, behin hizkuntza-ohitura euskaldunak hartuta errazagoa baita jarraitzea. Orain arte pausoa ematera animatu ez direnei ere, hala ere, deia egiten diegu ohiturak aldatzeko. UEMAko kide garen udalerrietako kideok urteak daramatzagu gure herrikideak Gipuzkoako Foru Ogasunarekin egin beharreko tramite hau euskaraz egitera animatzen; aurten, lehenengoz, Oarsoaldeko Euskara Batzordeak ere deia egin du.\nXanistebanetako kartel lehiaketa martxan da Maiatzaren 31 da lanak aurkezteko epemuga\nAurtengo xanistebanak iragartzeko kartel lehiaketa martxan da. Maiatzaren 31 arte aurkeztu daitezke lanak udaletxeko harreran. Jai Batzordeko ordezkariek aukeratuko dute kartel irabazlea. Honek, 600 €ko saria jasoko du; oiartzuar onenak 300 € eta 50 €ko bi akzesit ere banatuko dira. Ttikienen lanik onenak 100TZE Sormen Espazioan matrikula dohainik irabaziko du. Oinarri nagusiak: 1) Kartelaren neurria 70x50 cm izango da. 2) Teknika librea izango da. 3) Kartelean derrigorrez XANISTEBANAK 2019 agertu behar du. 4) Lehiaketan edonork parte har dezake eta original bat baino gehiago aurkez ditzake. 5) Originalak kartelen formato konbentzionalei egokituak eta inprimatzeko modukoak izango dira. 6) Parekidetasuna bermatzeko, genero-berdintasunaren irizpidea kontuan hartuko du epaimahaiak. Informazio guztia www.oiartzun.eus-en\nErrenta aitorpenaren kanpaina\nIaz lehiaketara aurkeztutako kartel batzuk.\nIparralde etorbidean, espaloi zati berri bat\nAritxulegin eta Oielekun, txukunketak\nIparralde etorbidean espaloi zati berri bat egin du Udalak, oinezkoen mugikortasuna eta segurtasuna hobetzeko, bide seguruetara heltzeko erraztasunak sortuz. Andreberonika etxearen eta Elizalde Hotelaren arteko zatian egin da espaloia, orain arte ez baitzegoen. Lanek 35.500 €ko aurrekontua izan dute.\nAritxulegiko mahaiak eta bankoak konpontzen ari da Udala. Aritxulegiko lanak bukatutakoan, gauza bera egingo da Oieleku eremuan ere. Guztira, sei mahai eta haiei dagozkien bankoak txukunduko dira. Udalak 1.800 € bideratuko ditu txukunketa lan hauek egitera.\nK ELKARRIZKETA • Iban Perez\n“Gipuzkoan triatloiaren osasuna ona da, baina edozein momentutan gaixotu daiteke” Iban Perez, Oiartzunen bizi den oñatiarra, Gipuzkoako Triatloi Federazioko presidentea da. Triatloia egiten noiz hasi zinen, eta zergatik? Ni igeriketa mundutik nator. Taldekide baten aita Oñatiko Duatloiaren antolatzaile zen eta bidegurutzeak mozteko-eta taldeko gazteoi esku bat botatzeko eskatzen zigun. Hori izan zen triatloiarekin izan nuen lehenengo kontaktua. 19 urterekin, Oñatiko Duatloia egin nuen. Unibertsitatean korrika hasi nintzen, kredituak lortzeko. Gustatu zitzaidanez eta bizikletan ere gustura ibiltzen nintzenez, Oñatiko triatloi taldean izena eman nuen eta 2007an lehenengoz lizentzia atera nuen. 2016tik Gipuzkoako Federazioko presidente zara. Zure burua aurkeztu zenuen. Zerk motibatuta? Ikusten nuen gauza batzuk hobetzeko zeudela eta nengoen tokitik ezinezkoa zela. Erabakia etorkizunera begira hartu nuen, ez beroaldi edo haserrealdi batengatik... Ni aurkeztu nintzen, baina banekien nire alboan jendea egongo zela. Federazioaren egiteko nagusiak zeintzuk dira? Lizentziak tramitatu eta gazteekin sustapena. Talentu kaptazioa federazio autonomikoak egiten du, baina non dagoen muga ez dago oso definitua. Kluben eta triatleten kezkak argitzea ere badagokigu. Momentu honetan 600-700\nELKARRIZKETA • Naroa Susperregi\n“Garrantzitsua da gure buruari galdera onak egitea erantzunak aurkitzeko” Naroa Susperregik egonkorra zirudien bizimodu bat irauli eta lan-munduko coach izatea erabaki du. Ze garapen izan duzu Mendi-Ingurumen teknikari izatetik coach izatera pasatzeko? Hondarribiko Udalarentzako Ingurumen teknikari lanak egin nituen zazpi urtez. Bertan bizitu nituen egoera pertsonal eta profesionalek eraman ninduten desmotibatuta sentitzera eta deskantsu edo erreflexio tarte baterako beharra sentitzera: zertan ari naiz, non nago, zein naiz, zer nahi dut...? Krisialdi horretan, erabaki nuen eszedentzia hartu eta kanpora joatea. Urtebete pasatu zenuen Asian eta Australian. Zure bizitzako erabakirik onena izan al da? Nire bizitzako esperientzia garrantzitsuenetako bat izan da. Oso ondo etorri zitzaidan nire comfort eremua uztea; gaizki egotera ere ohitu egiten baikara. Nire buruari buruz gauza asko ezagutu nituen. Erraza izan zen comfort eremutik ateratzeko erabakia hartzea? Asko kostatu zitzaidan. Lanpostu on bat, ordutegi onarekin, soldata ona eta dena utzita kanpora joatea... Familiak zer pentsatuko zuen... Banituen nire barne gatazkak. Eta zer entzun zenuen? Bakoitzaren araberakoa da besteek esaten dutena kontuan hartzea edo ez, hori ere garapen pertsonala da. Nire kasuan, banuen borroka hori. Azaldu nuenean zer egin nahi nuen familiaren babesa izugarria izan zen. Ama Balira bisitan etorri zen eta esan zidan: “Orain badakit zergatik egin duzun hau!”. Lagunek ikusten ninduten ez nengoela ongi eta lanean ere esana nuen ez nintzela ondo aurkitzen. Egia esan, ez nintzen gai izan lana\nK lizentzia daude Gipuzkoan. 700 lizentzia ez da gutxi... Ez, ez da gutxi. Triatloia haziz joan da; iaz, Euskadin lehenengo aldiz jaitsi egin ziren lizentziak. Historia jakitea ongi dago, baina ziklo berri batean gaude Federazioan eta, momentuz, kantitateak ez du hainbesteko garrantzia, gehiago du estrategia globalak eta proiektuek etorkizuna izatea. Egunerokoan zer da presidente izatea? Deskonektatzea oso zaila da. Lasterketak daudenean edo lizentziak tramitatzeko garaian denbora gehiago eskaini behar da. Astero dago zerbait egiteko. Triatloi denboraldia otsailean hasten da baina federazioan badago lana: teknifikazioak, istripuen parteak... Gipuzkoan 37 triatloi elkarte daude. Erronketako bat horien arteko komunikazioa hobetzea izan da. Lortu duzue? Badakigu gure komunikazioak heltzen direla, baina batzuetan zabaltzen da eta beste batzuetan ez... Talde aktiboak erdia inguru dira. Gure helburua da dudak, galderak, laguntza... periodo logiko baten barruan gauzatzea. Talde aktiboekin komunikazioa handiagoa dugu. Eskualdean OarsoTri eta Xanju taldeak daude. Ze osasun du triatloiak Oarsoaldean? Osasuna ona da baina edozein momentutan gaixotu daiteke. Pena da eskualdean zegoen triatloi bakarra, Pasaiakoa, bertan behera utzi izana. Gure asmoa da gustatzen zaigun kirol hau sustatzea eta jendea erakartzea. Lan asko daukagu egiteko, arlo askotan. Lan handia da triatloi bat antolatzea? Lan dexente da, egun bakarrean erreflexua duena. Bakoitzak baloratu behar du lan horrek merezi duen edo ez. Ni Oñatiko triatloiaren arduradunetako bat naiz eta balorazioa positiboa da. Momentu honetan, nire lehentasunetako bat triatloia da, orduan ez zait kostatzen esku bat bota edo ardura batzuk hartzea. Emakumeen parte-hartzea sustatzea da zuen erronketako beste\nbat. Zein da egoera? Kirolean, orokorrean, lizentzia kopuruen %15 inguru izaten dira emakumeenak. Triatloian, Gipuzkoan lehengo urtean 100 pasatxo ziren emakumeenak, %10-15 bueltan. Lasterketetan ere, parte-hartzaileen %10-15 tarte horretan izaten dira emakumeak. Salbuespen batzuk badaude: adibidez, Zumaiako Triatloian laurdena-edo izaten dira. Badakigu emakumeek kirola egiten dutela, baina kirol federaturako saltoa ematea falta zaie. Zelan lortu hori? Erantzuna edukiko bagenu, ez ginateke %1015eko portzentajeez hitz egiten ariko. Kontuan izan behar ditugu ezaugarri batzuk eta sustatu parte-hartzea. Lehengo urtean egun bateko jardunaldia egin genuen, gaia “Emakumea eta triatloia” zena eta ideia batzuk irten ziren. Federatzeak abantailak ditu: aseguru medikoa, lehiaketetan parte hartu ahal izatea... Emakumeen kirol jarduera haziz doa, geroz eta emakume gehiago ikusten da kirola egiten. Ez dugu iraultza bat egiteko indarrik eta baliabiderik, baina zerbait egin nahi dugu. Gipuzkoako triatloilariak familia bat omen zarete... Gertukoak gara. Badago kontakturako telefonoa eta emaila, baina triatloia dagoen tokira joaten gara, eta edozein momentutan etorri daitezke kirolariak gugana. Bulegoan gutxi egoten gara eta asko kanpoan. Era bat da triatloiaren egoera errealaz jabetzeko, ikusteko zelan egiten diren gauzak, nola dauden, ezagutzeko jendea... Triatloi kirolari izateko tartea nola ateratzen duzu? Tetris eginez. Eta helburuak eta limiteak argi edukita. Ni lehiaketetan sailkapeneko azkeneko orrialdean nago, baina argi daukat hori dela orain nire muga. Lehenengo bat egon dadin, azkenak egon behar du. Bakoitzak bere tokia dauka karreran eta egiten duen lanaren isla da. Helburuetako bat disfrutatzea da, eta egiten dut. Bultzatzen nauen beste gauzetako bat kirol honi diodan pasioa da. Nire kirol maila dena da, baina uste dut jartzen dudala nire aletxoa. Gipuzkoako kirolari gehienak amateurrak dira, nahiz eta batzuk oso maila ona eduki, eta euren bizitzan tetris egiten dute.\nuztea erabakitzeko. Buruan baneukan kanpora joan, deskantsatu eta akaso motibatuta etorriko nintzela. Eta noiz erabaki zenuen bueltan lan-munduko coachingean espezializatzea? Ingurumen teknikari nintzela banuen psikologiarekiko irrika. Lanean egoera batzuk ematen ziren eta pentsatzen nuen lanean ondo egotea ze garrantzitsua den. Inguruneak, talde-lanak, lidergoaren paperak ere eragiten baitu norbera ondo sentitzen. Ez nintzela lanera bueltatuko erabaki nuenean hasi nintzen bilatzen lan psikologiarekin harremana zuten ikasketak. Aurkitu nuen master bat, Castelloko Jaume I unibertsitatean, on-line egiteko aukerarekin. Gaietako bat coachinga izan zen, tresna bikaina iruditu zitzaidan. Ondoren, coaching exekutiboa ikasi nuen. Barrura begiratzea izan zen. Asko ikasi nuen erabakiak hartzen, nire bizitza aurrera eramaten, lidergoa nire buruarengan lantzen. Taldekako coachinga ere landu dut. Liderraz gain, talde-lana ere oso garrantzitsua da enpresa, erakunde, administrazio publikoan... Nola hobetu daiteke lantegietako giroa? Pertsonekin lan egiten denean formula magikorik ez dago. Ez dago gidoirik. Pertsonok sentitu, pentsatu eta ekintzak egiten ditugu, eta bakoitza ezberdina da. Niretzako garrantzitsua da beharrak ikusi eta proposamen bat prestatzea. Proposamen horretan tresna ezberdinak erabiltzen ditut: coachinga, formazio saioak ematea edo aholkularitza. Aholkulari batek konponbidea edo proposamena ematen du; formazioa jakintza trasmititzea da eta coachingean\nnik ez dut esaten zer egin behar den, taldeari uzten dion ikusten zer egin behar duen egoera hobetzeko eta proposamena prestatzen. Badago coachengana joateko ohitura? Geroz eta gehiago. Ez da ezer ukigarria eta probatu arte kosta egiten da emaitzak ikustea. Nik esan dezaket giroa hobetuko dela, hobeto sentituko zarela, komunikazioa hobetzeak harremanetan eragingo duela... Baina ez da ikusten. Probatzen dutenek badiote ongi etorri zaiela eta zailtasunen aurrean errazago deitzen dute. Badaude enpresak beraien coachak dituztenak. Zuk Numai zentroan lantzen duzu bizitzarako coachinga... Lana eta bizitza pertsonalaren muga non dagoen definitzea ezinezkoa da eta lanean gertatzen zaiguna gertatzen zaigu familian, lagunekin, kalean... Batak bestearekin harremana du. Oarsoaldeko euskaltegietan Mintzagun saioak eman dituzu. Zer moduz sentitu zara? Oso ondo pasatu dut. Taldeak oso irekiak zeuden beraien zailtasunak jendearen aurrean kontatzeko. Elkarrizketa politak sortu dira. Ikusi dute zertarako balio duen coachingak. Zer da euskaltegira etortzean pentsatzen duzuna, zerk oztopatzen dizu kalera ateratzen euskaraz hitz egitea...? Garapen pertsonala euskaltegi eremura eraman dugu. Beraz, duela hiru urte hartutako erabakiak onurak ekarri dizkizu... Erabakiarekin oso pozik nago. Ekintzaile bezala, badaude momentu gogorrago edo zailagoak ere. Nire lana asko gustatzen zait, baina badaude momentu batzuk ez direnak hain gustagarriak. Laguntzen dit jakiteak zertarako ari naizen hori egiten. Horrek ez du esan nahi erraza denik eta beti super pozik nagoenik. Bizitza bezalaxe da hau! Non dago garapen pertsonalerako gakoa? Zer gertatzen zaigu lantokian, bizitzan... garrantzitsua da gure buruari galdera onak egitea, erantzunak aurkitzeko. HARREMANETARAKO: www.naroasusperregi.com / Telefonoa: 646 33 97 91.\nKLIXK Oiartzunek "Klika" egin dio Korrikari\nAEK-k antolatutako Korrikaren azken edizioak Euskal Herri osoari eman dio bira. Oiartzundik ere pasatu zen apirilaren 12an, gauez, eta gure herriak berriz ere gogotsu erantzun dio euskararen aldeko deiari. Irudian, Iturriozko Jai Batzordeko kideak lekukoa eramaten. Ion Zabaleku bereziki gogoan izan zuten bere auzokideek.\nAtsolorra, jaioberriei harrera egiteko\n2018an jaiotako oiartzuarren ongietorria eman zitzaien, atsolorrarekin. Iaz jaiotako 79 haurretatik 28k eta haien familiek parte hartu zuten komunitatera ongietorria emateko ekitaldian.\nJuan Mari Lekuonaren ‘Bertsoak’, argitara\nJuan Mari Lekuona zenak bertsolaritzaren inguruan idatzitako testuak editatu dituzte Jon eta Paulo Kortazarrek Bertsoak liburua argitaratu dute Pamiela etxean. Aurkezpenean Jon Kortazarrek, Oihana Lekuona Juan Mariren ilobak eta Josune Cousillas Kultura zinegotziak parte hartu zuten.


Ibilgailu berriak erosteko Renove plana iragarri du Eusko Jaurlaritzak\n10 urtetik gorako autoak aldatzeko laguntzak iragarri ditu Eusko Jaurlaritzak\nPublikatuta: 2019/02/07 10:58 (UTC+1) Azken eguneratzea: 2020/12/16 09:56 (UTC+1)\nEra guztietako ibilgailu berriak erosteko laguntzak emango ditu, baina auto elektrikoak eta hibridoak bultzatuko ditu. Renove plana martxoan prest izatea aurreikusi du Eusko Jaurlaritzak.\nJaurlaritzaren Renove plana, 10 urte baino gehiagoko autoak aldatzeko\nEusko Jaurlaritzak 10 urtetik gorako ibilgailuak errepideetatik ateratzeko eta berriak erosten laguntzeko Renove plana jarriko du martxan, Arantxa Tapia Eusko Jaurlaritzako Ekonomiaren Garapen eta Azpiegitura sailburuak aurreratu duenez. Renove plana martxoan prest izatea aurreikusten du Jaurlaritzak eta era guztietako ibilgailu berriak erosteko laguntzak emango ditu.\nArantxa Tapiak automozioaren inguruko jardunaldi batzuetan egin du iragarpena Zornotzako AIC Automotive Intelligence Centerren.\nIrekiera ekitaldian azaldu duenez, Renove plana ez ezik, euskal industriaren eraginkortasun energetikoa hobetzeko neurriak ere hartuko ditu Jaurlaritzak.\nAutomozioari dagokionez, Eusko Jaurlaritzaren Renove planari Espainiako Gobernuak aurtengorako eta hurrengo urterako iragarritako Renove plana gehitu behar zaio. Sanchezen Gobernuaren Renove planak 200 milioi euroko diru partida izango du.\nTapiak ez du Renove planaren zenbatekoaren inguruko daturik aurreratu, baina martxoan Energiaren Euskal Erakundearen bitartez martxan jarriko dela zehaztu du.\nJaurlaritzaren egitasmoa neutraltasun teknologikoan oinarrituko da, hau da, era guztietako ibilgailuak erosteko laguntzak egongo dira (hibridoak, elektrikoa, gasolina eta diesela). Dena den, oraindik ikusteko dago kasu guztietan laguntzak berdinak izango diren ala ez.\nLaburbilduz, laguntzak 10 urtetik gorako autoa erretiratu eta berriak erostearen truke emango dira.


Medikamentuen erabilera | Matia Fundazioa\nAdinekoa izatea eta gaixotasun bat izatea ez da ezhoikoa; izan ere, gastu farmazeutikoaren %77 pentsiodunek eragiten dute, beren etxean bizi diren adinekoek 2-4 farmako erabiltzen dituzte erregulartasunez, asistentzia-erakunderen batean barneratutakoek 6-8 eta ospitaleratutako paziente geriatrikoek, are gehiago, eta horrek kontrako erreakzioak eta interakzioak izateko arriskua areagotzen du. Kontrako erreakzioa da medikamentuak erabiltzeagatik sortzen den nahi gabeko efektu oro, gogaikarria edo arriskutsua, eta interakziotzat hartzen dugu bi medikamenturen arteko elkarreraginean sortzen den eragina, eta horrek medikamentu horiek indartzea eragin dezake, ez xurgatzea edo haien eragina galtzea.\nSendagai generikoak kalitate gorenekoak dira pazientearentzat, baina ahalik eta kostu txikienekoak sistemarentzat.\nSemFYCren azken kongresuan jakinarazi zen 70 urtetik gorako 10 adinekoetatik 3k gutxienez beherakada bat izaten dutela urtean, batez ere antihipertentsiboen, antidepresiboen eta antsiolitikoen kontsumoarekin lotuta.\nMedikuarengana joaten garen guztietan, honako hauei buruzko informazioa jaso behar dugu:\nHartzen ditugun medikamentu guztiei buruz.\nArazoren bat badago, hau da, intolerantziaren bat edo alergiaren bat badugu.\nSendagaiak nola eragingo dion.\nBigarren mailako ondorioak izan ditzakeen sendagaiaren berri izatea.\nAsoziazioak arazoak sor baditzake hartzen ditugun gainerako medikamentuekin.\nKontuz ibili janariekin edo edari batzuekin.\nOrdutegi jakin batean hartu behar bada.\nToxikotasuna eragin badezake.\nHartualdietako bat ahaztuz gero, hori da egin behar dudana.\nADMINISTRAZIO ON BATERAKO AHOLKUAK:\nSendagaiak beti eduki behar dira ontziaren barruan.\nMedikuak adierazitako dosiari egokitu behar zaio beti, nahiz eta erabilera-orriak beste dosi bat jarri.\nJarabeak ontzian doan koilara txikiarekin dosifikatu behar dira (kafe-koilara 5ml-koa da, eta postrekoa 10ml-koa.\nZure osasun-arazotik sendatu zarelako hartzen ez dituzun sendagaiak zakarrontzira bota, mesedez, eta ez itzazu gorde.\nSendagaiak, sistemaren arabera, ez dira hozkailuan gorde behar; sendagai horiek, normalean, ontziaren kanpoaldean gorde behar dira.\nSendagaiak hartzen badituzu, ez hartu edari alkoholdunik.\nIdatzi orri batean tratamendu-jarraibidea eta utzi ontziaren ondoan. Oharrak argia izan behar du, eta edozein nahasmendu saihestu behar du, bai zuretzat, bai beste pertsona batzuentzat, agian botika hori hartzen lagundu behar baitizute, ahanzturengatik edo ontzia irekitzeko zailtasunengatik.\nEz hartu lagunek edo senitartekoek gomendatzen dizkioten botikak, eta baliteke batentzat ona dena beste batentzat ona ez izatea; hau da, oso garrantzitsua da ez automedikatzea hori dela une honetan arazo handienetako bat medikamentuen erabileran, ez bakarrik adinekoentzat, baita herritar guztientzat ere.\nPROSPEKTOAREN ERABILERA ETA FUNTZIOA\nOCUren inkesta: erabiltzaileen % 16k ez daki posologia hitzaren esanahia.\nDokumentu hori pazienteentzat idatzita egon behar da, eta ez osasun-profesionalentzat.\nLetraren tamainaren arabera irakurtzeko modukoak izan behar dute.\nTratamenduak dakartzan onurak azpimarratu behar dituzte\nOndorio kaltegarrien eragina argi definitu behar dute\nIzen komertziala eta printzipio aktiboa goiburuan jarri behar dituzte, eta eszipienteei buruzko datuak sartu behar dituzte.\nPlazeboa eta artrosia, harreman interesgarria edo arriskutsua\nEgoitzetan eta ospitale geriatrikoetan medikamenduak ematea: eskuzko bidetik automatizaziora\n17 Ekaina 2016\nMultimorbilitatea adinekoengan eta medikamentuen zentzuzko erabilera\n21 Abuztua 2020


Mezuen perbertsioak gora - - 2019-03-03 - Hiruka.eus\nMezuen perbertsioak gora\nKontu zaharra da, baina XXI. mendean pil-pilean dago. Hitzen manipulazioa, mezuen perbertsioa, errealitatearen desitxuratzea… Betikoa. Bankuen publizitatea har dezakegu abiapuntu. “Jende askoren ametsak errealitate bihur daitezen!”, “Zure ametsak gureak dira”… Estrategia da, pertsonenganaino hurbiltzeko diseinatuta dagoena, ia-ia bankuak Gobernuz Kanpoko Erakundeak bailiran. Energia-arloarena ere esanguratsua da. Enpresa energetikoek dirutza xahutzen dute Greenpeace baino berdeagoak direla irudikatzeko. “Gu berdeak gara”, “Energia-iturri berriztagarrien alde gaude”… Noski, energia garbia zikina baino hobeto saltzen da, ez baitago produkzio kutsagarria laket duenik. Politikagintzan, beste hainbeste. Otsailaren 10ean, Madrilen, eskuindarren manifestazioko harengak eredugarriak dira mezuen perbertsioari dagokionez. Francoren kolpe militarra arbuiatu nahi ez duten haiexek “kolpista” izatea leporatu zieten hauteskunde demokratikoetan hautatuak izan ziren buruzagi kataluniarrei, erreferendum hura ustez bultzatu izanagatik. Arloz arlo erreproduzitzen den izurritea bezalakoa da errealitatearen desitxuratzea. Irakaskuntzan ere egon badaude aztertzekoak diren adierazpenak, Kristau Eskolak “mehatxua eta derrigortzea” leporatu baitizkie sindikatuei, irakasleon ordezkariei, proposaturiko grebengatik, Lan-Hitzarmena 10 urtez berritu gabe izan ostean. Espainiako Konstituzioan, ordea, jasota dago greba “oinarrizko eskubidea” dela. Eta gutxi balitz, Auzitegi Konstituzionalaren irizpide juridikoen arabera, greba bide “baketsua eta ez bortitza” da langileek lan-baldintzen hobekuntza aldarrika dezaten. Semiotikan adituek erabateko ulermenerako bidea erakutsi zuten aspaldi. Mezuaren mamia aztertzeko, testua, berez, ez da funtsezkoena. Igorlea, hartzailea, kanala, kodea eta testuingurua ere kontuan hartu behar dira. Bada, ondorio zientifikoa ez bada ere, testuinguruan boterea edo dirua jokoan daudelarik, mezuen perbertsioak gora egiten du. Kontuz!


Olakosaiko itxitura konponduta, herri-mendiko arauak errespetatzeko deia\n2020/05/22 Alkatetza Ingurumena Lehen sektorea\nMaiatzaren hasieran albiste izan zen Olakosaroiko itxitura, hautsia zegoelako kate eta hesiz moldatua, behin eta berriz irekia izan zela. Itxitura konponduta, Udaletik gogorarazi nahi dugu herri-mendian motordun ibilgailuekin sartzea debekatua dagoela, baimenarekin ez bada.\nDenborak eta aire zabalean egotearen baldintzak medio, itxitura egoera kaxkarrean izan da azken hilabeteetan. Behin-behinean hesi metalikoz eta katez bermatu nahi izan da itxitura horren funtzioa, harik eta berria jartzeko modua egiten zen arte. Hala ere, azken asteetako gora-beherek konponketa lanak azkartzea eragin dute, katea hautsi eta motordun-ibilgailuz pasa baita edo baitira bakarren bat edo batzuk.\nItxitura berria zuzenka jarri da, batetik, lanak egiteko zoru hobea zelako, eta bestetik, metro gutxiago zirelako. Lehendik zeuden egurrak erretiratu egingo dira datozen egunetan, beste gune batzuetan berrerabiltzeko.\nItxitura konponduta beraz, gogorarazi nahi da hain juxtu beronen funtzioa: herri-menditik gora ezin da motordun ibilgailurik sartu, soilik Udalak hartarako baimenduek dute horretarako aukera.\nEra berean, maiz agertu izan dira motorren gurpil arrastoak Olakosaroiko atseden-guneetan. Zelaien mantenuak berekin duen lanaz eta denona den ondareaz kontziente izanik, halakorik berriz ez egitea eskatzen dugu.\nBukatzeko, itxiturei lotutako azken ohartarazpen bat, egunotan sortu diren gora-behera eta kexa batzuk medio. Herriko txokoez gozatuz gabiltzan honetan, bidean aurkitzen ditugun langekin ardura eskatzen dugu, batez ere ganadua bertan dabilenean. Langa itxita bazegoen, pasa ondoren ere itxita utzi. Keinu txiki honek lan eta arrisku asko saihesten ditu.


Nola egokitu ordu aldaketara?\n2019ko uztailaren 22a, astelehena | Ordua Euskal Herrian 14:16:38\nSalvador Daliren memoriaren persistentzia koadroa\nZenbait herrialdetan ohitura da ordua aldatzea, energia aurrezteko intentzioarekin –arrazoi ekonomikoek eraginda, beraz– edo urte-sasoi berri bati ekiterakoan ordutegi naturala egokitu eta aldatzeko, besterik gabe. Baina pertsona batek kontinente batetik bestera bidaiatzen duenean ere ordutegi aldaketa gertatzen da, eta horrek pertsonaren ziklo biologikoei erasaten die. Azken fenomeno horri “jet lag” edo ordu-eremuen sindromea esaten zaio.\nNeurologoek, fisiologoek eta gainerako adituek diotenez, gure gorputzak denbora puska bat behar izaten du edozein arrazoi dela medio gertatutako ordu aldaketetara egokitzeko: egun bakarra batzuetan, baina kasurik gogorrenetan bost egun ere behar izaten dira. Eta zenbaitetan egokitzapen-prozesu hori oharkabean pasatzen bada ere, badira honako sintomak izaten dituzten pertsonak: ondoeza orokorra; nekea, errendimendu eskasagoa lanean; ezertarako gogorik ez edukitzea; suminkortasuna, loezina edo insomnioa; kontzentrazio, arreta edo memoria arazoak; aldartearen aldaketak, depresioa; trastorno digestiboak, apetitua egunez gutxitu eta gauez gehitzea...\nSintomak zorrotzagoak izan ohi dira umeengan eta adineko pertsonengan, eta trastorno neurologikoak –migraina edo epilepsia, usuenak aipatzearren– jasaten dituztenek okerrago eta modu indartsuagoan pasatuko dute egokitzapen garai hori.\nSinkronizatu zure barruko erlojua\nGure barruko erloju biologikoa ordu aldaketara egokitu dadin, adituek hurrengo ohar eta jarraibideak betetzea aholkatzen dute:\nOrdua aldatzea tokatzen den asteburua baino egun batzuk lehenago, gure ohiko errutinak, elikadurarekin eta loarekin lotuak daudenak bereziki, egunero hamar bat minutu aurreratuz joatea komeni da.\nAldaketaren hurrengo hiru egunetan, berriz, egizu lo gauez, eta siestarik ez egin logura edo lozorroa eduki arren, loaldiaren zikloen alterazioak eta nekea saihesteko.\nArgi naturalaren pean jartzea eta goizean goiz ariketa fisikoa egitea ere oso mesedegarriak gertatzen dira gure gorputzaren adaptazioa errazteko.\nHidratazio egokiak nekea arindu eta gogorik eza murrizten du.\nNork bere erara bizi du\nDena den, beste edozein aldaketarekin gertatzen den bezala, sintomak eta erreakzioak oso diferenteak dira pertsona batetik bestera, hala nola aldaketa horrek gure eguneroko bizimoduan ekar ditzakeen eraginak ere, ordu aldaketaren endredoa ez baita maila berekoa lanbide mota guztietan, ezta adin guztietan, ezta gizarteko egoera guztietan ere.


Ohiko galderak Identifikazio zenbakia: 900004402\n“Bestelako aukerak” menuan, laguntza-programaren pantailari dagokion goiko aldean dagoena, “monetaren zuzenketa kalkulatzea” atala sartu da. Laguntza-programaren erabiltzaileen eskura jartzen den utilitatea da “Galeren eta irabazien kontuan emaitzak zuzentzea” pantailaren barruan “monetak balioa galtzeagatik errenten zuzenketa” partidan sartu behar diren zenbatekoak lortzeko.\nKalkulatzeko, ondare-elementua transmititzen den ekitaldia izendatu beharko da, horren errenten arabera egingo baita monetak balioa galtzeagatik zuzenketa. Ekitaldia izendatu ostean, elementuak noiz erosi edo amortizatu diren kontuan hartuta aplikatu behar diren koefizienteak kontsulta daitezke, betiere transmisioaren ekitaldia 2019. urtearen ondorengoa ez bada. Ondorengoa izanez gero, erabiltzaileak berak sartu beharko ditu koefiziente horiek, 2019. ekitaldiko laguntza-programa argitaratzeko unean, koefizienteak ez baitira onartuak izan.\nGero, “moneta-zuzenketa kalkulatzea” botoiaren bitartez pantaila batean sartuko da eta bertan hurrengoak kalkulatzeko zenbatekoak izendatu beharko dira: eroste-prezioa/ekoizpen-kostua/hobekuntzak, amortizazioak eta transmisioan lortutako irabazia. Datu horiekin moneta-zuzenketari dagokion zenbatekoa lortzen da.\nNolanahi ere, utilitate honi esker beharrezko kalkuluak egin daitezkeela, baina zenbatekoak programaren bestelako partidara eramaten ez dituela kontuan hartu behar da. Beraz, erabiltzaileak eskuz izendatu beharko du “monetaren balio-galtzearengatik errenten zuzenketa” partidan.


Hiru umetik batek gustuko duena bakarrik jaten du, azterketa baten arabera | Consumer\nHiru umetik batek gustuko duena bakarrik jaten du, azterketa baten arabera\nJarrera horri adingabeen sedentarismo handiagoa gehitzen zaio aisialdian\nGurasoek gero eta zailtasun gehiago dituzte seme-alabei ohitura osasungarriak transmititzeko. Azterlan batek dio Espainiako haurren erdiak ez duela onartzen mahaian jartzen diotena, eta hirutik batek gustuko duena bakarrik jaten duela.' Horrekin batera, adingabeen sedentarismo handiagoa dago aisialdian.\nEspainiako sei eta 14 urte bitarteko seme-alabak dituzten 1.620 familiak hartu zuten parte Sanitas Fundazioaren azterlanean, haurren elikadura-ohiturei eta ariketa fisikoa egiteari buruz. Guztira 3.240 pertsona elkarrizketatu ziren, erdiak amak eta beste erdiak adin horietako haurrak. Azterlanaren metodologiak haurren iritzien antzeko portzentajea aurreikusten du. Deigarria da ikerketak gizonen gurasoen ikuspegia baztertzea.\nHaurren eta amen kontsulta\nKontsultatutako amek ondorioztatu dute seme-alaben elikadura osasuntsua sustatzeko arazo nagusia lana eta familia bateratzeko zailtasuna dela. % 88k uste du sukaldaritza-ohiturak asko aldatu direla azken urteotan.\nHaurren % 30ek ez du gustuko ez duen ezer jaten, eta ia erdiek ez dute gustuko ez duen ezer prestatzen. Kopuru hori bikoiztu egiten da 12 eta 14 urte bitarteko taldean. Amen %64k uste du hezi egin behar dela haurrek denetik jan dezaten, eta %40k dio hala egiten dutela. Inkestatutako haurren %10ek bakarrik aitortu du prestatzen dioten guztia gustatzen zaiola.'\nAmen %81 pozik daude seme-alaben eskolek eskaintzen duten menuarekin, eta haurren %45ek diote janaria ez dela etxekoa bezain ona.\nBestalde, haurren %72 oinez joaten da eskolara, %86k dio jolas aktiboren bat egiten duela aisialdian (futbola edo saskibaloia), eta %31k hainbat kirol egiten ditu eskolaz kanpoko jarduera gisa. Aisialdian, haurrek nahiago dute telebista ikusi kirola edo jolas aktiboren bat egitera.\nPAC aholkularitza-enpresak Sanitas Fundazioarentzat egindako azterketa horren arabera, haurren elikadura-ohiturei eta ariketa fisikoa egiteari buruz, 6 eta 14 urte bitarteko nesken %35ek eta adin bereko mutilen %28k diote kezkatuta daudela beren pisuarekin.\nGaur egungo bizimoduak erritmo bizkorra ezartzen die gurasoei eta seme-alabei; zaila da asteko otorduak planifikatzea, eta, azkenean, sukalde azkarrak eta produktu prestatu eta izoztuek eskaintzen duten azkartasunari eta erosotasunari men egiten diote amek.\nNutrizioko aditu guztiek gosariari ematen dioten garrantzia eta galdetutako haurren %98k etxean hartzen dutela dioten arren, askorentzat gosaria edateko zerbait da (kasuen %75etan esnea edo kakaoa, %45etan). Haurren %14k adierazi du opil industrialetako produkturen bat gosaltzen duela.\ngusta-eu hábitos-eu haurrak hijos-eu madres-eu


"Herri oso baten aurkako epaiketa da" - Tolosaldea - Tolosaldeko ataria\n"Herri oso baten aurkako epaiketa da"\nTolosaldeko Ataria 2019-02-12 09:45\nKataluniako politikari eta gizarte mugimenduetako buruzagi independentisten aurkako epaiketaren harira, Gure Esku Dagok elkarretaratzeak deitu ditu. Eskualdean, 19:00etan egingo dira Tolosan, Ibarran eta Zizurkilen, eta 19:30ean Anoetan. Jone Amonarriz Gure Esku Dagoren bozeramailearen ustez, "oinarrizko eskubideak daude jokoan".\nPasa den larunbatean Tolosan egindako agerraldian bost urteko zikloa itxi eta fase berri bati ekingo diola azaldu zuen ekimenak. Amonarrizek adierazi digunez, "harro" daude bost urte hauek emandakoarekin, "oinarri bat sortu delako pauso berriak emateko". Etapa berriaren inguruan "ibilbidearen jarraipena" izango dela esan digu, eta Gure Esku Dagoren nahia "berriro ere ilusio piztea eta dena posible dela adieraztea" dela zehaztu du.


Neskatoentzako kamiseta ekologikoa, mahuka-luzea eta marraduna. Pestizidarik gabe landutako kotoi organikoarekin egina, jasangarritasunaren alde dugun jarreraren erakusgarri. Markaren hainbat irudi ditu.\nNeskatoentzako kamiseta marradun mahuka-luzea, inprimaketa posizionalarekin. - Pestizidarik gabe landutako kotoi organikoz egina, jasangarritasunaren alde dugun jarreraren erakusgarri. - Markaren hainbat irudi ditu.


lutxo egia | komikeri\nTag Archives: lutxo egia\nAza 6 2015\nParrapean 2015 laburpena\nUrriaren 24tik urriaren 31ra, Parrapean Komiki Egunak Bilboko Begoña auzoan ospatu ziran. Hitzaldiak, tailerrak, mahai-inguruak, Komiki tailerrak, Parrapean komiki txapelketa, liburu-aurkezpenak, euskal komikien bigarren azoka, erakusketak… Post bakar batean dena laburbiltzea ez da batere lan erraza. Horretarako argitaratu da beherago daukazuen bideoa.\nBereziki polita Gregorio Muro Harrietek “Joseph Camino” saria jaso zuen unea. Komikigintzan izandako ibilbide luzea aintzat hartuta, saria jasotzeaz aparte, berari eskainiak izan ziran jardunaldietako hainbat ekitaldi. Bere ibilbide profesionala azalduz erakusketa bat, Justin Hiriart-en berrargitaratzearen aurkezpena eta bere animazio filmeen emanaldiak.\nKomiki eta gidoigile emankorra izan zen Harriet, 80ko hamarkadan\neuskarazko komiki ugari egin zituen, batez ere Habeko Mik-en eta Erein argitaletxean: Justin Hiriart, Sorgin seinalea, Eguzkiaren izerdia eta Simon Besaluze sailak, Ion eta Mirka, Hontza, Hermes, Indianoa… Lan horietako asko hizkuntza anitzetan argitaratu ziren eta nazioarteko sari ugari irabazi zituzten. Animazioan eta zineman ere arituko zen gerora, gidoigile eta zuzendari.\nDerrigorrez aipatu behar dugun ekitaldia “Trapuak Kakoan”, urriaren 31an, Santutxuko Udaltegian Performance baten erara uztartu zituena literatura, komikia eta musika. Zuzenean egin zituzten Mikel Mardonesek eta Asisko Urmenetak euren irudiak. Inun kantariaren musika lagundurik, Lutxo Egiak eraman zuen aurrera ekitaldia Arturo Campion, Gabriel Aresti eta Juan Antonio Moguel soka beretik lotuz. Balorazioa: Chapeau!!\nTrapuak kakoan: Inun, Asisko Urmeneta, Mikel Mardones eta Lutxo Egia\nBy komikeri • Laburpen hitzak Asisko Urmeneta,harriet,lutxo egia,Mikel Mardones,Parrapean